Resepi Coklat Homemade Yang Lebih Sihat Untuk Kudapan Bayi. Tanpa Gula, Tetap Sedap

Siapa tak suka coklat kan? Kalau buat biskut atau muffin, memang makin sedap bila ditaburkan dengan cip coklat.
Anak kecil yang berusia 1 tahun je atas pun dah boleh makan coklat, tapi tentunya coklat yang sihat tanpa gula.

Dengan resepi coklat homemade yang dikongsikan oleh Puan Khalida Mahsari ini, ibu-ibu boleh pelbagaikan resepi coklat dengan serbuk koko tanpa gula. Bahannya mudah aja!
Jom tengok resepi coklat homemade di bawah ini selengkapnya.

Resepi Coklat Homemade Tanpa Gula Untuk Bayi
Bahan-bahan

1 sudu besar serbuk koko
1-2 sudu besar tepung jagung
1/2 cawan susu full cream
1 sudu besar madu asli atau kurma
1 sudu besar unsalted butter

Cara-cara
1. Gaulkan Bahan
Mula-mula, gaul kesemua bahan sehingga sebati kecuali butter.

2. Double Boil
Kemudian, gunakan kaedah double boil untuk gaulkan semua bahan tadi.
Gaul tanpa henti sehingga terhasil coklat yang pekat.
3. Masukkan Butter & Susu
Gaul laju dan masukkan butter.
Sekiranya terlalu pekat tambah susu full cream atau fresh milk sehingga ibu puas hati dengan kepekatan coklat.
Agak-agak dah ok tu bolehlah tutup api.
4. Sejukkan & Simpan
Sekarang kita tunggu coklat tu sejuk. Bila dah sejuk boleh masukkan dalam piping bag. Picit je kecil-kecil untuk buat cip coklat. Kemudian keraskan. Simpan dalam bekas berpenutup dalam freezer.
Kalau tak, boleh letakkan atas acuan atau guna pinggan biasa dan patah-patahkan jadi chocolate bites.
Siap!

Dah ada cip coklat homemade ni, bolehlah buat biskut cip coklat versi baby ni.
Di sini disertakan sekali resepinya.
Resepi Butter Chocolates Chips Cookies Versi Bayi
Bahan-bahan

Tepung gandum / tepung kek – 4 sudu besar
Tepung jagung – 2 sudu besar
Unsalted butter – 100gram
Telur – sebiji
Madu – 2 sudu besar untuk (1 tahun ke atas sahaja)
Badam cincang *letak dalam adunan*
Cip coklat homemade

Cara-cara
1. Butter yang telah dilembutkan pada suhu bilik digaul bersama madu menggunakan whisk atau senduk.
2. Masukkan telur dan gaul lagi.
3. Masukkan tepung jagung, tepung gandum sehingga adunan nampak cantik dicedok mengunakan sudu.
4. Kemudian masukkan badam. Akhir sekali baru masukkan cip coklat homemade. Kaup balik sahaja untuk menjaga bentuk cip coklat.

5. Sudukan adunan macam biasa. Bakar api atas bawah, 25-30 minit suhu 160°c, bergantung pada oven masing-masing.
Beginilah hasilnya. Bila dah sejuk, boleh simpan dalam bekas kedap udara.

Sedap, Mudah & Lagi Sihat
Ha, menarik kan resepi coklat untuk bayi ni. Bukan bayi saja yang teruja, mak-mak pun mesti seronok tengok hasilnya.
Selamat mencuba!

*Cara buat coklat homemade ini dikongsikan oleh Puan Khalida Mahsari menerusi Facebook. Ia telah disunting dan diterbitkan semula dengan kebenaran. Untuk maklumat lanjut, boleh follow post asal beliau di SINI.


Cara Buat Daun Hiasan Viral Kedai Eco, Senang & Jimat!

Dekorasi interior dalam rumah memainkan peranan untuk menjadikan rumah nampak lebih berseri-seri. Inilah dimana penggunakan pokok hiasan mengambil peranan yang penting menjadikan ruang dalam rumah nampak lebih ‘hidup’. Namun, harga pokok hiasan di pasaran boleh dikategorikan mempunyai harga yang agak tinggi juga.
Jadi, salah satu solusinya adalah dengan DIY pokok hiasan viral macam Kedai Eco dengan harga yang lebih murah. Jimat!

Artikel berkaitan: Tak Sampai RM50, Anda Dah Boleh DIY Pokok Hiasan Viral Letak Dalam Rumah
CARA BUAT DAUN HIASAN VIRAL KEDAI ECO
1.Daun ni saya beli dekat Kedai Eco..

2. Bahan-bahan saya guna untuk buat batang
-Batang lidi
-Tape
-Tape kecil hijau

3.Untuk daun yang berat biasa saya combine 2 atau 3 batang lidi

4.Untuk dapatkan batang yang panjang saya sambung-sambung je lidi tu.

5.Lepas tu saya balut dengan tape hijau..

6.Ni la kejadiannya bila dah sambungkan dengan lidi.

7.Ni lah hasilnya..walau tak berapa kemas janji jimat!

*Boleh cuba sementara masih work-from-home ni.
Sumber: Saadiah Mohd Radzali


Cara Buat Digital Stamp Guna Microsoft Word, Senang!

Setiap kali mengisi borang rasmi atau apa-apa jenis urusan rasmi secara online, pasti akan diminta tandatangan ataupun cop yang membukti bahawa apa yang anda isi adalah tulen. Tapi, susah juga bila nak buat cop rasmi secara digital dan selalunya cop digunakan di pejabat sahaja. Oleh itu, bagi anda yang selalu berurusan secara rasmi dan memerlukan cop secara digital untuk borang, ini cara untuk anda buat digital stamp guna Microsoft Word sahaja, senang!
Baca juga: Cara Tukar Kad Debit Maybank Secara Online, Kad Dihantar Ke Rumah!

CARA BUAT DIGITAL STAMP FREE DENGAN MUDAH GUNA MICROSOFT WORD
Memandangkan ada kawan yang bertanya macam mana nak buat, meh la saya kongsikan apa yang saya tahu. Harap bermanfaat buat kalian.
STEP 1

Type your ‘Design’ in Ms Word. Boleh pilih font, kaler & etc. Ikut sesedap rasa. Kalau pakai untuk formal. Kena la buat yang standard ok. Lepas tu, save. Then, save as juga dalam format PDF. Cth : COP NAMA.pdf

STEP 2

Buka Adobe Acrobat Reader. Buka juga pdf file or borang yang nak dicop or any file pun boleh. Cari menu Comment
STEP 3

Di toolbar. Ada icon bentuk stamp tu kan. Haa.. Click. Then select Custom Stamps -> Create
STEP 4

Browse fail yang korang save tadi. Macam contoh di atas, COP NAMA. pdf -> Open -> OK
STEP 5

Drop down Category. Pilih kategori mana korang nak letak cop tu nanti. Name : COP NAMA (nama apa-apa pun boleh.) Pilihan kategori ada 3. Ikut la mana yang berkenan di hati . Saya pilih Sign Here, lepas tu klik OK.

STEP 6

Dah siap! Ini step macam mana nak guna cop digital korang tu. Click icon stamp tu. Then select Sign Here -> COP NAMA. Last boleh tengok video. Enjoy!

https://media.siraplimau.com/2021/09/147460104_429268794979218_2638586120886981342_n.mp4
Selamat mencuba!
Sumber: Intanhajilah Ariff


Hanya Satu Adunan, Boleh Buat Burger Malaysia & Dua Jenis Donut!

Bila dah berada dalam musim PKP 3.0 ini, ramai dalam kalangan kita akan menghabiskan masa di rumah. Inilah masanya untuk kita khususnya kaum ibu merancang pelbagai menu untuk dijamu buat keluarga. Salah satu resepi yang dikongsikan ini mendapat lebih dari 10 ribu perkongsian di laman Facebook.
Wanita ini berkongsikan resepi adunan doh yang boleh dibuat macam-macam bukan sekadar satu jenis kuih sahaja! Hasil daripada satu adunan doh ini, dia berjaya buat Burger Malaysia, Donut Chocolate dan Donut Cheese. Menarik!

HANYA SATU ADUNAN, BOLEH BUAT MACAM-MACAM!

Menariknya resepi hari ini adalah dengan satu doh adunan, anda boleh dapat:

1.Burger malaysia

2.Donut coklat
3.Donut cheese
Resepi adunan doh

-3 sudu susu pekat manis
-3 sudu gula
-1 peket mauripan
-1 cawan air suam
-Tunggu bahan-bahan di atas hingga kembang 10-15 minit
-3 cawan tepung gandum
-2 sudu majerin
-1 biji telur
Burger Malaysia.
-Campur semua, uli-uli dan tinggalkan selama 10-15 minit baru buat doh kecil-kecil. Tunggu lagi 10-15 minit baru isi apa yang nak letak dalam doh tu. Baru goreng dengan api sederhana..
Donut Chocolate
Donut Cheese.
Selamat mencuba!
Sumber: Cik Puan Hasnah


Cara Buat ‘Dalgona Coffee’ Viral Korea, Macam Kopi Mahal Tapi Guna 5 Bahan Sahaja!

“Sedapnya dalgona coffee ni, macam mana nak buat jadi macam dekat kedai tu eh?”
Mungkin ada dalam kalangan kita yang sudah bosan dan mula teringin untuk minum atau makan makanan luar yang lebih eksklusif berbanding makanan di rumah ketika situasi getir. Sebenarnya boleh jika anda teringin nak minum kopi ‘mahal’ macam yang didapati di luar, hanya perlu buat di rumah menggunakan 5 barang sahaja.

Jom kita try buat Dalgona Coffee iaitu kopi viral dari negara K-POP iaitu Korea ini. Boleh juga habiskan masa yang terluang dengan seisi keluarga mencuba resepi yang baharu.
RESEPI DALGONA COFFEE VIRAL DARI KOREA

Resepi asli dan viral dari korea. Dalgona (Korean Traditional candy). It’s an old recipe from Korea but I remake by adjusting the quantity of the ingredient.

Bahan bahan :-

Serbuk kopi/Nescafe
Susu segar
Gula
Air panas
Ais (pilihan)
Cara: (A)

Ambil bekas dan campurkan 3 sudu kecil serbuk kopi, 4 sudu kecil gula , 4 sudu kecil air panas dan pukul dengan whisk utensil/mixer sehingga pekat dan likat.
Cara : (B)

Ambil gelas have have haha . Buh ais kalau taknak ais buh terus susu segar. Kemudian tuang (A) atas susu tu. Dah siap! Selamat mencuba makcik,pakcik semua.
Tips kurang manis : Pakai gelas besor biar susu lebih hehe nanti rasa sebati.

Posted by Shariffah Sarrah on Wednesday, March 18, 2020

Resepi sukatan diubah sedikit dari original untuk rasa yang lebih sedap! Saya kenal resipi ni dari korean, bukan dari artis terima kasih.
Terima kasih.
Sumber: Shariffah Sarrah, MalayFoodPorn


Cara Buat Dumpling Inti Udang & Ayam Di Rumah, ‘Confirm’ Licin!

Dumpling merupakan antara makanan tradisi masyarkat Cina yang sangat popular. Bukan sahaja boleh berintikan sayur-sayuran, inti dumpling juga boleh dipelbagaikan dengan isi ikut selera anda. Bukan itu sahaja, dumpling ini turut digemari oleh kanak-kanak kerana rasanya yang kurang pedas dan boleh dimakan bersama sup. Macam mana nak buat? Jom ikut resipi ini.
RESIPI DUMPLING UDANG DAN AYAM
BAHAN-BAHAN A
Isi ayam (cincang halus)
Isi udang (cincang halus)
Carrot (cincang/parut halus)
Daun bawang
Daun sup
Bawang besar
Bawang putih

BAHAN-BAHAN B
Lada sulah
Sos ikan 2 sudu besar
Minyak bijan 2 sudu besar
Sos tiram 1 sudu besar
Garam
Tepung jagung 1 sudu besar

CARA-CARANYA
1. Campurkan semua bahan-bahan di atas.

2. Ambil sekeping kulit dumpling dan letakkan inti ditengah. Kelim dengan kemas mngikut kreativiti. Bentuk dan cara bungkus selari dengan tahap kerajinan yg semakin berkurang. *kulit dumpling kalau rajin blh bt sndiri..sy beli yg ready made je..biasanya kt pasaraya mesti ada.

3. Tadaa…dumpling with sauce..sos sedap..bawang putih + cili + sos ikan + kicap cair + cuka + gula..tumis semua bahan.

4. Dumpling soup..sy bt sup bodo2 je..halia + bawang putih + minyak bawang putih + bunga lawang + kayu manis + kiub ayam + daun bawang..siap.

Nampak menyelarakan!
Sumber : Siti Naziha


Terlupa Masuk Resit Pelepasan Cukai? Jangan Gelabah, Ini Cara Nak Buat Pindaan Dalam e-Filing

Nampaknya kita sudah memasuki musim e-filing atau musim mengisi pelepasan cukai pendapatan. Perkara ini sangat penting kerana cukai pendapatan adalah cukai yang dikenakan ke atas pendapatan daripada penggajian, komisen, kerja lebih masa, elaun, yuran pengarah, dividen, sewa, royalti, pendapatan perniagaan yang diterima oleh individu, syarikat, koperasi, persatuan dan sebagainya pada setiap tahun. Tapi macam mana cara buat e-filing?
Mungkin ini bukan perkara baharu dan ramai sudah mengetahui caranya namun bagaimana pula jika anda sudah membuat e-filing tetapi bagaimana nak buat pindaan jika terlepas masukkan resit? Boleh ke nak buat pembetulan?

CARA BUAT E-FILING WALAUPUN TERLUPA MASUKKAN RESIT
“Dah submit borang cukai, terlupa pulak nak masukkan resit pelepasan cukai. Boleh ke nak betulkan balik lepas dah submit?”
Jawapannya, BOLEH!

Kena tengok dulu nak buat pembetulan apa? Kalau pembetulan tu melibatkan resit ada yang terlepas kita nak masukkan untuk pelepasan cukai, tak perlu submit atau edit semula apa-apa borang cukai. Langkahnya mudah!

1. Semak dulu fail cukai kita dekat mana. Dalam MyTax kita boleh tengok cawangan kita berdasarkan negeri mana, Wilayah Persekutuan KL ke, Selangor ke atau negeri-negeri lain (LHDN sekarang pecahkan fail cukai ikut negeri).

2. Tak yakin nak rujuk siapa, contact Pegawai Perhubungan Awam LHDN ikut negeri masing-masing. Bagikan nombor cukai (TIN) korang untuk semakan. Kalau boleh dapat spesifik emel pegawai yang uruskan file korang lagi baik. Bagitau nak buat pembetulan.

3. Korang buat simple surat, nyatakan terperinci apa kesilapan atau pindaan yang korang nak buat. Kalau ada resit terlepas nak masukkan, bagitau dalam surat. Lampirkan bersama resit/dokumen pindaan yang korang nak buat tu untuk rujukan LHDN ke cawangan negeri fail korang tadi.
4. Lepastu tunggu LHDN buat pindaan sajalah. Cuma kalau pindaan tu resit kecik-kecik, saranan saya tak perlulah nak pinda. Abaikan je. Takut amaun yg terlepas tu utk pelepasan cukai tak berbaloi dengan masa yang korang kena ambil untuk buat pindaan ni. Melainkan banyak masa terluang.
Bagi kes pindaan lain, bukan macam situasi atas. Ada pindaan yang kena buat dengan hantar borang pindaan. Itu pun kalau libatkan situasi macam ni,
1. Pendapatan kurang / tak lapor
2. Belanja / elaun modal / insentif / tuntutan lain terlebih tuntut
Kalau korang alami situasi macam atas ni, yang ni memang kena hantar borang cukai. Ada borang pindaan khas. Bila pindaan berlaku untuk situasi atas tadi jadi akan berlaku perubahan dari segi:
1. Tak kena cukai asalnya, boleh jadi kena cukai.
2. Dari kena cukai sikit, boleh jadi ada cukai tambahan
3. Daripada refund banyak jadi mengurangkan bayaran refund yang asal tu.
Akan ada penalti ke kalau buat pindaan ni? Ada. Pada kadar 10%. Nanti korang kena isi borang pindaan ni sendiri je. Dalam tu nyatakan amaun terkurang lapor sebagai contoh. Ada pengiraan cukai baru. Tambahan cukai akan dikenakan penalti 10%.
Kesimpulan dia, sebelum nak declare pastikan korang betul-betul dah ambil kira semua pendapatan yang korang ada, belanja-belanja untuk tuntut pelepasan cukai, resit-resit semua sekali.Jangan terkejar-kejar waktu nak declare tu. Faham korang nak submit cepat sebab nak refund cepat.
Tenang-tenang. Ambil kira semua perkara dulu. Lagipun declare memang start 1 Mac tapi korang ada masa sampai 15 Mei untuk yang makan gaji dan 15 Julai untuk yang ada bisnes.
Sumber: Twitter @AzrulIzzaham


Cara Buat Empangan DIY  ‘Flood Barrier’ Dalam Rumah

Rakyat Malaysia semakin berjaga-jaga dengan sebarang kemungkinan banjir setelah beberapa amaran banjir ada dikeluarkan sebelum ini. Hal ini sudah tentunya merisaukan mangsa banjir yang sebelum ini mengalami kerugiaan teruk kerana rumah dipenuhi dengan lumpur.
Bagi mengelakkan perkara ini berlaku lagi, terdapat perkongsian daripada pengguna Facebook dikenali sebagai Seri Dewi Amin yang boleh dicuba untuk menghalang air banjir masuk ke dalam rumah. Semoga bermanfaat dan berguna.

Baca juga: Cara Buat Benteng Air, Kurangkan Kesan Air Banjir Masuk Rumah!
CARA BUAT EMPANGAN DIY, FLOOD BARRIER DALAM RUMAH
Jelasnya, flood barrier ini digunakan di rumah bonda dihasilkan oleh tukang besi. Apabila hujan rumah tidak dimasuki air dan hanya perlu dibersihkan kesan lumpur serta kotor di bawah flood barrier.

Saya nak share. Ini Flood barrier dekat rumah mak saya, kami minta tukang besi buatkan. Sebab bila hujan lebat sangat-sangat longkang belakng rumah penuh, rumah mak akan jadi mangsa air bertakung and banjir kilat. Jenuh la hai nak bersihkan even air paras buku lali sahaja.

Sejak musim banjir datang banyak kali saya nampak orang share gambar flood barrier dari google. So here in real kat rumah mak saya. Sejak pasang ni, alhamdulillah. Air tak masuk. Cuma bahagian bawah tu air masuk jadi lecak sahaja so bila air kering boleh mop kan sahaja. Tak penat mana.

Masa minta tukang besi buatkan, saya cakap minta buatkan penghadang air konsep macam kat empangan. Dia boleh tarik and boleh tutup. Tunjuk juga gamabr ehsan google. And came out the result tukang besi buatkan macam gini.. Alhamdulillah. Sangat membantu.

Flood barrier ni, boleh install kat rumah yang selalu banjir manja manja je, macam setakat 1-3 kaki.. instead buat bongol depan pintu rumah tak cantik, so boleh la buat begini. Sekian perkongsian saya. selamat mencuba.
Sumber: Facebook Seri Dewi Amin


Cara Buat Folder Whatsapp & Telegram Di HP. Senang Nak Asing Kerja Anak!

CARA BUAT FOLDER WHATSAPP & TELEGRAM DI HANDPHONE
Memandangkan anak-anak akan meneruskan pelajaran online, medium komunikasi utama yang digunakan antara guru dan ibu bapa pelajar tentulah Whatsapp dan ada juga yang menggunakan Telegram.

Tapi, kalau dah banyak sangat kerja sekolah nak kena cari balik chat tu macam susah pula kan?
Jadi, di sini kami kongsikan sebuah posting Facebook daripada Izyan Alias tentang cara buat folder Whatsapp dan Telegram di handphone.

Senang nak asingkan kerja anak-anak ikut Nama dan Subjek mereka nanti.

Ibu ayah bolehlah cuba!
Cara Buat Folder Whatsapp Di Handphone
Hari ni nak share cara buat Folder Chat di Whatsapp untuk memudahkan pembelajaran online atau PdPR anak-anak.
So senang cikgu dan parents nak manage group chat dan kerja-kerja sekolah anak-anak .
Ini langkahnya:

Langkah Pertama: Tekan Group sampai keluar tanda ✅
Langkah Kedua: Tekan tiga titik di bahagian kanan atas tu, tekan Add Chat Shortcut.
Langkah Ketiga: Nanti groupkan semua shortcut chat tu dalam 1 Folder.
Siap!

(Boleh rujuk gambar di bawah)
Mula-mula tekan dekat Group macam di bawah ni sampai keluar tanda tick hijau ni ✅

Lepas tu tekan Add Chat Shortcut tu

Ini folder yang kita dah buat tadi.

Senang kan?
OK, di bawah ni saya share untuk pengguna Telegram pula ye.
Cara Buat Folder Telegram Di Handphone
Orang lain dah lama buat Folder Telegram, ni baru belajar buat. Senang nak manage group chat.
So bila dah create folder, bila kita tekan tab folder tu, akan keluar group chat yang berkaitan je.
Takde la terlepas pandang mesej dalam group kan. Nak cari apa2 maklumat pun senang.
Senang je nak buat folder Telegram di handphone.
Caranya macam ni:

Tekan baris 3 bahagian kiri atas Telegram tu.
Tekan setting
Tekan folder
Create new folder
Done!!!!

(Boleh rujuk gambar di bawah)

Nanti bolehlah view macam ni. Senang kan?

Banyak betul dapat ilmu baharu sejak Covid19 melanda ni kan.
Alhamdulillah atas nikmatMu, Ya Allah.
Semoga kita sama-sama dapat memudahkan urusan pembelajaran anak-anak kita.
Selamat mencuba!
*Sumber: Izyan Alias


Cara Buat French Fries Homemade Yang Rangup Tanpa Pengawet. Sesuai Untuk Anak-anak

Kentang goreng atau french fries adalah antara makanan yang paling digemari bukan saja oleh kanak-kanak, tetapi juga orang dewasa. Hidangan ini nampak mudah, tapi bila kita cuba buat sendiri, ada saja yang tak kena. Kalau tak kena cara, boleh jadi terlalu lembik, terlalu keras, banyak serap minyak, dan kurang garingnya.
Tapi, kalau dah dah tahu cara buat french fries yang betul, mesti akan repeat banyak kali. Bukan saja jimat, tapi kita boleh makan tanpa was-was kerana bahannya semua boleh diolah ikut citarasa sendiri. Yang paling penting, tak ada pengawet!

Cara Buat French Fries Homemade Yang Rangup. Tanpa Pengawet!
Kali ini mari kita tengok cara buat french fries yang mudah, beserta step-by-step yang dikongsikan oleh Puan Nadiyatul Husna.
Bahan-bahan

Kentang (5 biji)
Sedikit garam / gula

Cara-cara
1. Sediakan Air Gula
Pertama sekali, sediakan 2 cawan air sejuk/ biasa + 2 sudu makan gula. Campurkan kedua-dua bahan ini dalam besen/ mangkuk besar dan ketepikan sebentar.

Kegunaan air gula ini adalah sebagai rendaman sebab bila rendam selama 30 minit, rasa manis gula tersebut akan meresap masuk ke dalam kentang.

2. Hiriskan Kentang
Buang kulit kentang dan kemudian hiris macam dalam gambar. Jngan nipis sangat ya. Agak-agak saiznya macam french fries yang kita biasa makan.

3. Rendam & Sejukkan Dalam Air Gula
Setelah dihiris panjang-panjang, masukkan kentang tersebut ke dalam air gula yang dibuat dalam langkah pertama tadi.
Sejukkan selama 15-30 minit dalam peti ais.
*Kalau ada air kapur, boleh masukkan sedikit supaya kentang lebih rangup dan tak serap banyak minyak.

4. Rebus
Selepas disejukkan 30 minit, panaskan air bersama 1 sudu kecil garam. Biarkan hingga mendidih.
Air rebusan yang diletakkan garam ini akan memberi rasa pada bahagian luar kentang.

Masukkan kentang tadi dan masak selama 5 minit. Tambahkan 1 sudu makan minyak masak.

5. Toskan
Selepas direbus 5 minit, matikan api dan toskan kentang. Biarkan ia suam-suam dahulu sebelum dimasukkan kedalam peti ais bahagian sejuk beku.
Seeloknya, biarkan selama lebih kurang 3 jam. Bila dah beku, baru goreng.

6. Goreng
Beginilah hasilnya. Tapi ini sebenarnya tak sempat tunggu 3 jam. Rasanya tetap super sedap!

Sesuai Untuk Anak-anak & Seisi Keluarga
Mudah, bukan? Kalau rajin, boleh buat sekali banyak dan simpankan sebagai stok frozen. Biasanya kalau nak ia tahan lama sebagai stok frozen, gorengkan separuh masak dan simpankan dalam peti sejuk beku.
Rasanya bolehlah simpan selama 1-2 minggu. Tapi saya tak pernah simpan selama itu sebab bila sekali buat memang laku keras. Cepat saja dah habis!

Apapun, semoga ramai dapat mencuba resepi ini di rumah. Jimat, bebas pengawet, sedap pun sedap. Memang tak rugi!

*Cara buat french fries homemade oleh Puan Nadiyatul Husna ini diterbitkan semula dengan kebenaran beliau. Post asal beliau dikongsikan melalui Facebook di Group Masak Apa Hari Ini (MAHN).


Cara Buat Fucuk Soya ‘Homemade’, Sama Macam Dekat Kedai!

Pasti ramai dalam kalangan kita yang mengemari soya. Pelbagai sajian hidangan dapat dihasilkan dengan menggunakan kacang soya. Antaranya ialah taufu fa, tempe dan air soya. Rupanya ada cara buat fucuk secara homemade saja.
Tahukah anda dengan menggunakan soya kita boleh membuat fucuk soya. Fucuk soya kering sesuai dimasukkan ke dalam pelbagai masakan seperti lontong. Mudah sahaja rupanya cara pembuatan fucuk ini. Nak cuba? Jom baca cara-cara membuat fucuk homemade.

Baca juga: Cara Tanam Daun Kesum, Dalam 3-4 Hari Dah Tunjuk Hasil!
CARA-CARA BUAT FUCUK SOYA HOMEMADE, SAMA MACAM DEKAT KEDAI
Bahan-bahan:

Kacang soya kering
Sedikit air
Batang lidi

Cara-cara pembuatan:

1. Rendam semalaman kacang soya. Setelah dibiarkan satu malam, tos dan buang kulit soya.

2. Soya dikisar bersama sedikit air. Kisar sehingga lumat.

3. Tapiskan soya mengguna penapis dan masak atas api perlahan. Buang buih-buih permukaan supaya fucuk dapat dihasilkan dengan cantik.

4. Angkat fucuk dan letakkan pada batang lidi.

5. Buat sehingga siap dan sidaikan untuk keringkan fucuk.

6. Simpan dalam bekas kedap udara dan sedia untuk dimasak.
cara buat fucuk homemade
Mudahkan? Boleh dah masak pelbagai jenis hidangan berasaskan fucuk.
Sumber: Tiktok Plcey16


Cara Buat Gambar Passport Sendiri Tanpa Guna Aplikasi, Senang!

“Ala tak cantiklah gambar passport saya ni, gemuk! Nak buat sendiri sahaja lah,,,”
Pasti ramai yang mengalami masalah seperti di atas kan? Ada sahaja yang tak kena dengan gambar passport jika ditangkap di kedai. Gemuk, senget dan mahal pula tu.

Jadi, penyelesaian terbaik adalah dengan membuat sendiri sahaja gambar passport di rumah. Confirm puas hati dan jimat. Yang seronoknya lebih mudah dan cepat tanpa perlu muat turun aplikasi.
Wah, menarik kan? Ikuti perkongsian saudari Nurul Asyiqin di laman Facebook yang menceritakan langkah-langkah DIY gambar passport.

Baca juga: Cara DIY Print Gambar Passport Untuk Kegunaan Sekolah Anak-Anak, Senang & Jimat!

CARA BUAT GAMBAR PASSPORT SENDIRI TANPA GUNA APLIKASI
Tutorial gambar ukuran passport tanpa perlu install editing Apps dengan menggunakan handphone sahaja.
1. Ambil gambar macam biasa. Lebih kemas jika berpakaian formal.

2. Pergi dekat google dan taip sahaja remove bg ataupun tekan link ni.
https://www.remove.bg

3. Bila dah keluar macamni boleh la mula masukkan gambar. Tekan upload image untuk masukkan gambar.

4. Bila dah masukkan gambar tadi auto hilang background belakang rumah yang tak diingini tuu.. Selepas itu, tekan edit.

5. Kemudian dia akan bawa kita ke sini. Pilih mana-mana background yang kita suka.
Kalau gmbar passport biasanya warna biru kan. Jadi, kita click biru. Background warna putih pun ada, background pemandangan pun ada. Pilih yang bersesuaian dengan tujuan anda.

6. Saya pilih biru untuk gmbar passport. Jangan lupa tekan anak panah tu untuk butang download. Tekan download image. Gambar akan masuk dalam galleri phone kita. Dah siap! Itu sahaja.

Sekarang dah tak perlu ke kedai gambar. Jimat duit juga.
Sumber: Facebook Nurul Asyiqin Arifin


Cara Buat Garlic Spread Roti Guna Bahan ‘Fresh’ Macam Makan Di Restoran Barat

Garlic spread merupakan antara penambah rasa bersama roti yang paling digemari ramai tidak kira usia. Rasa roti yang tawar pun akan menjadi sedap apabila ditambah garlic spread yang seringkali diguna di restoran makanan barat. Bukan sahaja enak, garlic spread bersama roti ini juga sangat sesuai untuk dimakan bagi anda yang nak diet! Jom cuba!
DIY GARLIC SPREAD
Harum semerbak garlic spread ni. Bahan-bahannya :

-1 tub salted marjerin/ 1 buku butter

-Lembutkan pada suhu bilik.

-2 labu garlic
-2 sudu fresh parsley dicincang atau italian herbs kering (ada campuran thyme, basil, oregano)
-2 sudu teh black pepper
-3 sudu olive oil
-2 sudu parmesan cheese-optional
1. Paling best guna 2 labu garlic untuk 1 tub butter. Belah separuh dengan kulit dan renjis minyak zaitun kat atas. Bakar.

2.Bakar selama 5 minit. Suhu 180-200c. Keluarkan isinya yang lembut dari kulit.

3. Lenyekkan garlic. Campurkan herbs, black pepper, parmesan, olive oil. Gaulkan kedalam butter yang lembut.

4. Sapukan pada roti. Dapat french bread ni sedap. Tak pun artisan bread + mushroom sup. Sapu pada steam jagung pun sedap.

*Nampak menyelerakan bukan? Boleh cuba!
Sumber: Ena Mohd Arip


Cara Buat Garlic Spread Yang Memang Sedap Untuk Digandingkan Bersama Roti

Garlic spread merupakan antara penambah rasa bersama roti yang paling digemari ramai tidak kira usia. Rasa roti yang tawar pun akan menjadi sedap apabila ditambah garlic spread yang seringkali diguna di restoran makanan barat. Bukan sahaja enak, garlic spread bersama roti ini juga sangat sesuai untuk dimakan bagi anda yang nak diet! Jom cuba!
Bahan-bahan

– 2 labu bawang putih dicincang halus
– 2 sudu besar mixed herbs

– marjerin brand Naturel

*boleh rujuk di status fb saya untuk info harga bahan di atas ye. Sapuan ni takda rasa masin untuk versi diet. Kalau nak rasa masin ada, guna sedikit garam bukit.
CARA-CARA MASAK
1. Panaskan 1 sudu besar marjerin Naturel. Guna api perlahan sahaja.

2. Kemudian, tuang bawang putih yang telah dicincang tadi.

3. Setelah bawang mula naik bau dan sedikit garing, masukkan 2 sudu besar mixed herbs.

4. Kacau rata. Tunggu herbs tadi naik bau seketika sebelum ditutup api. Aduh masa ni, bau wangi bergabung menusuk jiwa. Wangi sangat! Biarkannya sejuk dulu.

5. Dalam mangkuk, masukkan 9 sudu besar marjerin Naturel. Tambahkan bawang putih dan mixed herbs yang telah sejuk tadi.

6. Gaul rata seperti dalam gambar.

7. Sapu tipis pada roti wheat bran sebelum sedia untuk dibakar.

8. Saya bakar atas pan tak lekat je. Terpulang sama ada nak bakar guna mikrowave pun ye.

10. Lebihan sapuan garlic tadi bolehlah dimasukkan dalam bekas kedap udara sebelum disimpan dalam peti. Memang tak rugi cuba.

Nampak menyelerakan!
Sumber : Afy Al Habibi


Cara Buat ‘Green Juice’ Untuk Wajah Lebih Glowing & Cantik

“Green Juice” dipenuhi dengan bahan-bahan yang boleh menghidratkan, kaya dengan nutrien yang menjadikan kulit anda lebih cerah dan bersih. Kulit cerah dan berseri akan membuatkan anda berasa yakin dan gembira.
Sebagai seseorang yang selalu bergelut dengan jerawat hormon, ramai yang mendapati cara terbaik untuk mengekalkan kulit yang bersih adalah untuk kekal terhidrat dengan jus dan smoothie yang berkhasiat dan dapatkan sekurang-kurangnya 7-8 jam tidur setiap malam, dan amalkan rutin penjagaan kulit yang baik. Resepi green juice yang dikongsi di laman TikTok @michaelfinch ini akan membuat kulit anda semakin glowing.

Baca juga: Kena Buat 5 Benda Ini Seminggu Sebelum Raya, Barulah Glowing!
RESEPI GREEN JUICE UNTUK KULIT GLOWING DAN BERSERI.
Alat untuk membuat jus hijau, anda memerlukan pemerah jus dan botol kaca untuk menyimpan jus.

Bahan-bahannya:

– 1 tandan saderi
– 5 timun saiz sederhana
– 2 biji epal hijau
– 2 biji buah pir (letak jika ada)
– 2 biji limau
– 2 biji lemon
– 4 inci halia
Cara-caranya:
1. Potong kesemua bahan-bahan dalam bentuk dadu kecil.
2. Selepas itu dengan menggunakan pemerah jus, masukkan kesemua bahan.
3. Kemudian, air jus boleh disimpan ke dalam bekas botol kaca ataupun mana-mana botol yang kosong.
Jom sama-sama dapatkan kulit glowing dan cuba rsepi jus ni!
Video penuh:

 @michaelfinch
My go-to green juice recipe for ✨glowing skin✨
 ♬ original sound – hiphoptics

Sumber: TikTok @michaelfinch


Cara Buat Fishball Homemade Yang Lebih Sihat & Segar Untuk Anak Anda

Anak-anak memang suka makanan yang berbentuk bebola, jejari, atau apa-apa yang mudah dipegang, terutamanya anak yang ‘liat’ nak makan nasi.
Sebenarnya tak salahpun kalau sesekali kita jamu anak dengan makanan sebegini, cuma lagi elok kalau kita buat semuanya daripada bahan yang segar dan tanpa pengawet. Kita juga boleh kawal kuantiti gula atau garam yang digunakan supaya sesuai untuk anak kecil.

Sebenarnya caranya begitu mudah. Dalam artikel kali ini, mari lihat cara buat fishball homemade putih jernih selembut sutera hasil olahan Puan Fatimah Naamat.
Cara Buat Fishball Homemade Yang Lebih Segar & Sihat Untuk Anak Anda
Mula-mula, jom tengok bahan-bahan yang diperlukan.

Bahan-bahan

500g isi ikan (Kalau nak dapatkan fishball putih jernih selembut sutera, pakai ikan tenggiri atau ikan merah. Janji isinya putih. Saya pernah guna isi ikan kembung, rasanya ok cuma warnanya sedikit kelabu.)
3 sudu tepung jagung
Lada sulah secukup rasa
Garam secukup rasa

Cara -cara
Berikut adalah caranya langkah demi langkah.

1. Asingkan Isi Ikan
Pertama sekali, asingkan tulang menggunakan sudu untuk keruk isi ikan dari tulangnya.
Boleh simpan bahagian ekor dan kepala buat masak asam pedas. Tulang ikan boleh direbus. Air rebusan tersebut boleh buat rebus fishball nanti.

2. Hancurkan Isi Ikan
Guna food processor untuk hancurkan isi ikan. Buka kejap dan kaupkan sisa ikan yang tak hancur dekat tepi food processor. Buat full speed untuk pastikan semua isinya hancur lebur. Kalau tak ada food processor, boleh juga gunakan blender kering (yang kecil).
Beginilah hasilnya bila dah siap dihancurkan isi ikan tadi. Isi ikan akan melekit pada spatula. Jangan jadikan bebola dulu sebab ia perlu dikenyalkan. Kalau tak, fishball yang terhasil tidak kenyal dan seakan berderai.

3. Kenyalkan Isi Ikan
Proses ini penting sebab ia akan menjadikan protein ikan berubah menjadi kenyal dan melekat sesama sendiri. Isi ikan akan jadi berkilat dan membentuk seperti doh. Ada 3 cara untuk kenyalkan isi ikan ni:

Cara manual – Guna tangan dan kepalkan isi ikan. Baling ke dalam mangkuk sampai jadi kenyal, berkilat dan menjadi doh.
Guna mixer – Guna mixer dan putar sampai isi ikan jadi seperti dalam gambar. Ambil masa dalam 10 minit bergantung pada kelajuan mixer anda.
Guna Disc Doh Roti – Kalau guna food precessor SFP yang saya guna, ia diberi sekali. Beberapa kali saya kaup balikkan isi ikan yang melekat di bahagian atasnya. Ulang langkah dalam masa 10 minit.

4. Masukkan Bahan Lain
Bila dah siap doh ikan tersebut, barulah letak tepung jagung, garam dan lada sulah. Kalau nak letak carrot cincang pun boleh masa ni. Suka hati kalian la nak letak apa ya.

5. Bentukkan Bulat-bulat & Rebus
Panaskan air rebusan ikan dan tunggu mendidih. Basahkan tangan dengan air supaya fishball tak melekat di tangan kalian.
Cubit sikit doh tadi dan bulatkan jadi fishball. Masuk dalam air mendidih. Bila dah terapung baru angkat dan toskan.
Jangan rebus terlebih lama nanti fishball kalian jadi super kenyal. Patah gigi nanti, saya tak tanggungjawab tau.

6. Siap!
Ok dah siap bolehlah gunakan dalam apa-apa hidangan kegemaran anda dan anak-anak.
Air rebusannya pula boleh simpan jadi stok ikan. Atau terus buat sup fishball makan dengan mee kuning, bee hoon atai dimakan begitu saja. Gandingkan pula dengan sambal kicap pedas. Oh, indahnya makan sup di masa hujan macam ni!

Boleh Juga Difrozenkan
Fishball ni boleh juga difrozenkan. Nanti bila nak pakai baru keluarkan.
Mudah kalau dah ada stok di rumah. Tak payah lagi beli di kedai. Ramuan dan kebersihannya pun lebih terjamin.
Selamat mencuba.

*Cara buat fishball homemade ini disumbangkan oleh Puan Fatimah Naamat. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


Mangsa Banjir Boleh Ganti Dokumen Peribadi Baharu Secara Percuma – Kementerian

Berikutan bencana banjir yang melanda beberapa negeri dalam Malaysia, sudah pasti bagi mereka yang terjejas bukan sahaja mengalami kehilangan barangan rumah, malah juga barangan peribadi. Segala dokumen penting seperti kad pengenalan diri, lesen memandu dan sijil penting turut hanyut dibawa arus banjir dan perlukan dokumen peribadi yang baharu.
Baca juga: Maybank Tawar Bantuan Banjir, Tangguh Bayaran Pinjaman & Kurangkan Ansuran Bulanan

MANGSA BANJIR BOLEH GANTI DOKUMEN PERIBADI BAHARU SECARA PERCUMA

Mangsa banjir yang kehilangan kad pengenalan, pasport dan dokumen peribadi di bawah agensi Kementerian Dalam Negeri boleh mendapatkan penggantian dokumen peribadi itu secara percuma.

Menteri Dalam Negeri Datuk Seri Hamzah Zainudin berkata, Jabatan Pendaftaran Negara serta Jabatan Imigresen akan diarahkan supaya membantu mangsa yang dokumen mereka musnah atau hilang akibat banjir dalam masa terdekat.

“Sekarang ini mangsa boleh memberi tumpuan kepada proses pembersihan banjir dan pihaknya menerusi Jabatan Pendaftaran Negara dan Jabatan Imigresen serta agensi berkaitan akan membantu mendapatkan dokumen berkenaan.
“Selepas ini segala dokumen, sijil kelahiran, sijil kematian, pasport atau dokumen yang musnah akibat bencana (banjir) ini akan diberikan (penggantian) secara percuma,” katanya kepada pemberita.
Beliau berkata banjir yang berlaku di Hulu Langat serta Shah Alam di Selangor adalah di luar jangkaan dan persediaan agensi di bawah kementeriannya memberi fokus ke negeri di Pantai Timur.

“Kebiasaannya negeri di Pantai Timur akan mengalami banjir sekitar November hingga Mac dan keadaan ini menyebabkan aturan gerak aset tertumpu ke kawasan berkenaan,” katanya.
Bagaimanapun menurut Hamzah, susulan kejadian banjir di Selangor, perbincangan akan diadakan bersama Perdana Menteri Datuk Seri Ismail Sabri Yaakob dan Kementerian Kewangan dalam mengkaji struktur penggunaan aset dan penambahbaikan yang boleh dilakukan dalam operasi banjir.
Mengulas komen netizen yang mendakwa usaha menyelamat yang lambat oleh Polis Diraja Malaysia kepada mangsa banjir, Hamzah berkata: “Saya ucapkan terima kasih kepada masyarakat yang menyalurkan maklumat untuk bantuan… (tetapi) kita perlu faham keadaan (banjir) di Selangor jarang berlaku dan kita perlu melihat apa yang perlu dilakukan selain kekangan serta masalah untuk masuk ke kawasan menyelamat,” katanya.
Hamzah berkata pihaknya akan mendapatkan bantuan lebih 5,000 anggota daripada Rela dan agensi berkaitan bagi menampung kekuatan lebih 23,000 anggota dan pegawai PDRM dalam operasi membantu mangsa di lapan negeri yang terjejas akibat banjir.
Sumber: Astro Awani


Cara Buat Ikan Rebus Homemade, Boleh Frozen Berbulan-Bulan!

Ikan rebus menjadi pilihan hati ramai dan sesuai dimasak mengikut menu yang diinginkan. Ikan rebus juga sedap digoreng begitu sahaja dan dipadankan bersama nasi panas serta sambal belacan.
Harga ikan rebus dijual di pasar sedikit mahal walaupun proses pembuatannya tidak begitu rumit. Jadi, apa kata anda buat sendiri ikan rebus di rumah. Paling penting boleh frozen lama sehingga berbulan-bulan tau! Jom cuba.

Baca juga: Resepi Donut Susu Viral, Buat Sendiri Lagi Puas & Gebu!
CARA BUAT IKAN REBUS HOMEMADE, BOLEH FROZEN BERBULAN-BULAN

Kalau boleh elakkan dan jangan beli yang ada jual dalam raga rotan dekat pasar-pasar tu, sebab tempat dia kotor dan menjijikkan. Dengan perut dan najis ikan yang tak dibuang, cara basuh, main siram je dengan air.

Lagi elok buat sendiri. Buat banyak-banyak, lepas tu simpan dalam frezzer. Tahan berminggu-minggu, bila nak makan/goreng ambil je.
Cara penyediaan:

– Cuci bersih ikan kembong.
– Gaul bersama 3 sudu garam dan perap selama 45 minit.
– Kukus selama 1 jam atau mengikut jumlah ikan.
– Walaupun nama ikan rebus tetapi cara penyediaan harulsh dikukus.
– Siap!

Cara simpan ikan rebus:
– Dalam bekas, akak alas dengan plastik.
– Susun ikan rebus dan alas lagi dengan plastik.

– Susun lagi ikan rebus. Buat sampai habis, layer by layer..
– Simpan ikan rebus ni dalam freezer, kalau nak goreng, angkat je lapisan plastik tu.
– Lembutkan ikan pada suhu bilik, lepas tu baru goreng.
* Nak goreng, keluarkan awal-awal mana yang perlu sahaja, biarkan pada suhu bilik, jangan. direndam, bila dah lembut, terus goreng. Jangan gaul bersama serbuk kunyit. Tak perlu!

Tak perlu basuh ikan tersebut sebab sebelum kita kukus ikan ni, kita dah bersihkan siap-siap. Lagipun kalau kita basuh sebelum goreng, takut ikan ni akan meletup-letup.

Selamat mencuba!
Sumber: Facebook Nor Azua Amlan


Cara Buat Inai Homemade, Warna Lebih Tahan Lama & Boleh Bawa Ketika Solat

Musim cuti sekolah sudah pun tiba. Inilah masanya ramai dalam kalangan kita akan mengakhiri zaman bujang kan? Salah satu elemen penting bagi setiap pengantin adalah memakai inai supaya kelihatan manis dan lebih menyerlah di hari pernikahan. Namun, agak susah untuk mencari inai yang berkualiti dan lebih tahan lama berbanding inai yang biasa. Oleh itu, buat anda yang tidak lama lagi akan menjadi pengantin atau yang memang suka pakai inai, boleh cuba cara buat inai homemade yang semestinya tahan lama warnanya!
3 Bahan-bahan asas buat inai
Hi semua. Mak nak share inai homemade yang mak buat siang tadi. Actually anda boleh jugak tanya pakcik Google. Cuma, resepi ni mak dapat dari kawan mak. Mungkin lain orang lain bahannya, modal tak sampai 3 ringgit.

1. Kapur sireh/ kapur makan tu.

Ini paling utama. Takda ni maka pewarna takleh serap dalam kuku. (Sukatan hujung sudu kecil). Sikit secoet ja.. jangan banyak-banyak takut panas… kang sakit pulak kuku tu mak tak jamin.. Hehehe..

2. Sabun mandi yang jenis ketul/ buku.

(Sukatan 2cm persegi). #Atau, sabun axion pun buleh. Ada orang pakai sabun axion atau brand lain janji bentuk pes tu. Jangan yang cecair tu tau. (Kalau axion dlm Sukatan 1 sudu besar).
Sabun yang diparut.
3. Pewarna makanan warna ceri merah.

Ada yang pakai sirap. Hehehe.. ikut la nak warna apa pun… oren, purple, hijau, coklat ke hitam ke.. sapa berani nak kuku kaler-kaler leh try. Jangan yang kordial tau… tu takleh.. lain jadinya karang. Hihihi.. Agak-agak sukatan setengah atau sebotol ikut kepekatan).
Cara-cara bancuhan
1. Campur semua 3 bahan asas ke dalam mangkuk dan adun hingga sebati. Boleh adjust ikut kelikatan dan kecairan hasil. Toksah campur air tau… Kemudian sapu rata dikuku pakai putik kapas yang saiz kecil. Biarkan 20-30minit, ala-ala kering. Kemudian cuci bersih-bersih.

Yang ni tahan lama hingga ikut habis kuku dipotong. Lagi satu, yang paling penting boleh bawa SOLAT. Sebab warna menyerap ke dalam kuku.
Selamat mencuba.
Sumber : Rosdiana Dian


Lemang Tak Habis Jangan Biar Basi, Boleh Buat Keropok ‘Lejen’ Tau. Ini Caranya

Lemang kalau rasa tak habis dan tak larat makan dah, jangan pula biarkan sampai basi.
Kita boleh olahkan lemang tu menjadi sejenis kudapan ‘lejen’ yang sedap dan rangup ni.

Ia dikenali sebagai inang-inang. Ada juga yang panggil karangkinang atau rengginang.
Asalnya memang diperbuat dari tepung pulut. Selalunya kita boleh nampak ia dijual di gerai-gerai makanan tradisional.

Bila dah dimasak ia akan kembang macam keropok. Rasanya memang sedap dan rangup.

Jom kita tengok macam mana nak buat inang-inang ni menggunakan lebihan lemang je.
Cukup mudah!
Jom ikut cara yang dikongsikan oleh Nor Rra di bawah ini.
Cara Buat Inang-inang Guna Lemang Lebihan
1. Mula-mula ambil lemang dan potong nipis-nipis.
2. Selepas itu susun atas dulang dan bubuh pewarna sikit bagi naik serinya.
Ikutlah nak titik dengan sudu atau nak guna berus pun lagi senang.
Foto kredit: Nor Rra via Masak Apa Hari Ni (MAHN)
3. Jemur sampai betul-betul kering.
Anggaran menjemur tu dalam 2-4 hari bagi betul-betul kering.
4. Bila dah kering, bolehlah goreng macam biasa ye.
Sediakan minyak panas dalam kuali dan goreng macam keropok. Nanti dia akan kembang.
Foto Kredit: Naz Zira Ahmad via Masak Apa Hari Ni (MAHN)
Beginilah hasilnya nila dah digoreng….
Mesti ramai yang pernah makan kan?
Memang sedap dan seronok buat kudapan sambil tengok TV.
So, kalau ada lemang lebih dekat rumah bolehlah kita buat inang-inang ni.
Tak risau membazir lagi!
Semoga bermanfaat.
*Kredit: Nor Rra via Masak Apa Hari Ni (MAHN)


5 Teknik ‘Rahsia’ Bodek Isteri Yang Para Suami Perlu Tahu, Barulah Isteri Sayang!

Ramai isteri selalu mengadu dan mengeluh suami tidak romantik selepas berkahwin. Jika sebelum kahwin, macam-macam ‘effort’ nak ditunjukkan. Sebenarnya, untuk bahagiakan seorang wanita ni tak susah pun. Para suami hanya perlu gunakan beberapa teknik supaya si isteri boleh faham body language yang cuba disampaikan. Jadi, suami ini kongsi 5 teknik buat para suami untuk tunjukkan rasa sayang isteri. Barulah isteri sayang!
5 Teknik Rahsia Menjadi Suami Yang Dicintai Isteri

Teknik 1 : Kena ada Mind-Reading abilities

Walaupun nampak susah tapi kemahiran membaca dan meneka perasaan dan fikiran isteri ni boleh membuatkan si isteri makin rasa disayangi & dicintai. Suami yang pandai membaca dan mendalami perasaan, mimik wajah dan rajukan isteri ni dipanggil suami yang ada Emphatic Accuracy.

Teknik 2 : Kena jadi Active Listener isteri

Suami yang ada skill menadah telinga ni sangat sangat disukai isteri lebih lebih lagi yang tahu ilmu Active Listening ni. Apa tanda suami tu Active Listener? Fokus sepenuhnya. Bukan sekadar mendengar, tapi bertanya soalan juga. Mendengar untuk memahami, bukan mendengar untuk membalas balik bebelan isteri.
Teknik 3 : Kena jadi Spiritual Mentor isteri

Isteri sangat suka suami yang boleh bimbing rohaninya. Sebab bila rohani si isteri dipenuhi, maka hati isteri akan jadi mudah jinak, lebih tenang dan rasa lebih tenteram sepanjang hari. Sebab tu lah sesibuk apa pun suami, suami tetap kena penuhi hati isteri dengan rasa cinta pada Allah, Rasul dan hari akhirat.
Teknik 4 : Suami kena ada Self-Control yang tinggi

Bila suami tengah sangat marah tetapi masih boleh kawal intonasi dan nada suara, suami tu dikira ada self-control yang hebat. Suami yang self-control yang hebat ni sangat dihormati isteri kerana ia menandakan mereka mempunyai kemampuan mengemudi emosi sendiri. Inilah juga yang akan menaikkan kredibiliti dan autoriti seorang suami sebenarnya.
Teknik 5 : Kena tahu Love Language isteri

Love language isteri kita adalah apa je perbuatan kita pada dia yang buatkan dia rasa dicintai. Lain orang lain Love Language-nya tau. Ada setengah isteri rasa lebih dicintai bila suaminya cuci pinggan, ni tanda Love Languagenya adalah Service. Ada isteri yang lebih rasa dicintai bila suaminya banyak ucap I Love You, ni Love Languagenya adalah Words of Affirmation.
Yang agak haru sikit bagi si suami kalau Love Language isteri adalah Receiving Gift. Haa, yang ni kalau dapat dua tiga untas rantai emas juga ni baru tersenyum senyum si isteri sebab rasa dicintai. Apa pun, tak rugi pun memberi pada isteri dan anak anak ni sebab sebaik baik pemberian adalah memberi kepada keluarga sendiri.
Sumber: Taufiq Razif


Cara Buat Jeruk Ikan Masin Tenggiri Homemade, Kecur Liur!

Sebut sahaja ikan masin, sudah pasti kita terbayangkan keenakan makan bersama nasi putih panas bukan? Tak perlu lauk yang banyak, hanya satu hidangan ini pun sudah cukup untuk buat anda tambah nasi berpinggan-pinggan. Tapi, teringin juga nak cuba buat jeruk ikan masin ini sendiri secara homemade juga kan? Katanya lagi fresh dan sedap. Oleh itu, jom kita cuba perkongsian resepi jeruk ikan masin tenggiri ini yang mendapat permintaan ramai, terliur!
Baca juga: Resepi Laksa Tomyam, Sekali Hirup Memang Terangkat!

CARA BUAT JERUK IKAN MASIN TENGGIRI
Assalamualaikum..Seperti yang saya janjikan, di sini saya kongsikan cara-cara nak buat JERUK IKAN MASIN TENGGIRI yang dalam minyak.. Seterusnya…Ikan tenggiri (nak guna gelama atau senangin pun boleh..senangin mahal, harga lebih kurang tenggiri..ikan gelama murah sikit..gelama isi dia pun sedap..)
Bahan perapan:

-Cuka makan

-Asam keping (kat tempat saya 1kg rm26)
-Garam kasar (1kg 70cen)
-Bekas kedap udara (rahsia dari orang melaka, bila dia tahu saya buat jeruk ikan tenggiri ni, dia bilang nak lagi sedap kau peram dalam tempayan..Saya dah buat..memang lagi sedap) Sekarang bukan rahsia lagi. Cuma bekas tempayan tu mahal kat sini.
CARA-CARANYA
-Ikan kasi cuci bersih ya..Saya korek darah yang kat tulang tengah tu. Toskan ikan ..kering kan dengan cara lap guna tisu makan (ni untuk makan sendiri)

-Saya jemur sekejap (kurang setengah jam) dalam cuaca yang panas..(ini cara saya, sebab saya buat dalam kuantiti lebih 50kg) Kalau nak jemur pun boleh..tapi jangan terlalu lama..nanti isi ikan akan kecut dan keras..
-Dah siap dikeringkan..
-Rendam sekejap dalam cuka makan..Rendam kurang seminit..

-Tabur garam kasar dalam bekas kedap udara..
-Letak ikan, tabur lagi garam kasar..letak asam keping (jangan banyak sangat, nnti dia masam sangat, tak sedap)..Ulang-ulang sampai ikan habis.. Tutup rapat-rapat ikan..biarkan 7 hari..

-Dah 7 hari, buang air perapam..bilas ikan..bilas sikit-sikit je jah..jangan terlalu cuci, nanti isi ikan hancur..
-Masukkan ikan dalam bekas lain..tuang minyak masak yang baru…

-Biarkan ikan terendam..lebih kurang sejam dah boleh goreng..

Sedapnya!
Sumber: Suria Abdullah


Cara Buat Jeruk Petai, Sedap, Ranggup & Tahan Lama

Tidak dinafikan ulam-ulaman kampung sememangnya sedap dan memiliki khasiat yang bagus untuk kesihatan dalaman tubuh manusia. Petai jeruk antara ulam yang sedap dan merupakan satu makanan yang agak mahal kalau mahu beli diluar.
Jadi, mari kami kongsikan cara buat petai jeruk yang mudah dan ranggup tahan lama. Sesuai dihidangkan bersama nasi panas serta lauk pilihan hati. Wow!

Baca juga: Resepi Fishcakes & Isi Ketam ‘Crispy’, Memang Layan!
CARA BUAT JERUK PETAI, SEDAP, RANGGUP & TAHAN LAMA

Bahan-bahan:

Petai
Cili
Gula dan garam

Cara-cara penyediaan:
– Siang petai. Saya lebih gemar kalau dijerukkan bersama kulit tetapi kena buang tulang kiri dan kanan dia. Mata petai pula potong 1,2,3 untuk setiap keping.

– Bilas petai. Kemudian lakukan proses celuhan. Celuh dan rebus dua proses berbeza. Guna senduk yang berlubang pindahkan petai kedalam bekas yang bersih.
Saya percaya semua rumah ada mesin penapis air. Masukkan air sejuk kedalam bekas petai yang telah diceluh tadi sebab nak reduce kan suhu dia.

– Cari bekas untuk anda jerukkan petai anda tadi. Bancuh Gula dan garam serta air dari filter water..Rasa air tu kalau ok kita terus ke langkah seterusnya.

– Guna senduk berlubang tadi dan bila yakin petai tak panas pindahkan petai tadi kedalam bekas bancuhan gula dan garam tadi. Kalau nak masukkan cili api pastikan ciliapi juga dicuci menggunakan air filter water.

– Simpan dalam peti ais selama 12 hari. Tahan nafsu. Lepas 12 hari baru try satu. Letak luar (suhu bilik) pun ok.

Sedapnyaaaa!
Sumber: Facebook Arbi Mohd Arbi


Petua Atasi Letih & ‘Maintain’ Susu Badan Di Bulan Puasa Dengan Jus Kurma Susu

“Penatnya nak puasa masa mengandung ni. Rasa pening-pening lalat setiap kali berdiri lama. Risau pun ada juga, takut membahayakan bayi dalam perut. Dengar-dengar kalau minum jus kurma susu bagus untuk keadaan begini. Tapi, bagaimana cara buat jus kurma susu tu? Campurkan saja semua ke?”
Seperti yang kita tahu, kurma memang mengandungi terlalu banyak khasiatnya.

Ia dapat meningkatkan tenaga dalam 30 minit selepas memakannya. Sebab itulah umat Islam amat dianjurkan memakan buah kurma terlebih dahulu semasa berbuka puasa.
Kurma terkenal sebagai ‘superfood’ nombor satu di dunia. Pelbagai buktinya telah dilaporkan melalui jurnal dan kajian ilmiah.

Lebih-lebih lagi apabila dicampurkan dengan susu, maka segala khasiat susu dapat bergabung dengan kurma. Selain itu, ia turut menambahkan kesedapan minuman ini.

Foto Kredit: umamahlearningacademy.blogspot.com
Kurma & Susu, Gabungan Makanan Terbaik Untuk Atasi Letih
Kurma bersifat anti-kanser dan kaya dengan pelbagai vitamin serta mineral yang diperlukan oleh bayi dalam kandungan.
Antara lain khasiat kurma adalah mencegah sembelit, masalah kekurangan darah yang kerap dihadapai oleh ibu mengandung atau yang baru lepas bersalin.
Unsur zat besi dan kalsium yang terdapat di dalam buah kurma juga adalah unsur yang paling tinggi bagi membentuk susu ibu.
Susu pula mengandungi kandungan kalsium yang tinggi, menguatkan badan, serta membantu pembentukan tulang. Pengambilannya membantu proses penyerapan vitamin dan mineral dengan lebih berkesan. Sebab itulah ia merupakan gabungan terbaik bersama kurma!
Malah, ada yang mendakwa mereka yang dahulu sering mengalami gastrik kini sudah dapat berpuasa kerana mengamalkan minuman jus kurma susu.
Ternyata, bukan saja ibu mengandung dan menyusu badan boleh menikmati minuman ini, tetapi ia amat sesuai untuk semua peringkat umur termasuklah anak-anak, agar lebih bertenaga sepanjang bulan Ramadhan.
Foto Kredit: 24baby.nl
Cara Buat Jus Kurma Susu. Langkah Demi Langkah
Begini kami kongsikan cara buat jus kurma susu. Mudah, hanya guna 3 bahan saja!
Bahan:

7 butir kurma, buang bijinya (untuk 1 gelas)
Air kosong secukupnya
Susu segar, susu UHT, atau susu kambing
* Tidak digalakkan memakai susu tepung atau susu pekat

Ini 3 bahan yang diperlukan. / Foto Kredit: janoubna.com
Caranya:
1. Buang biji kurma
Asingkan kurma daripada bijinya. Bijinya ini banyak khasiat juga. Kalau rajin anda boleh keringkan dan jadikan kopi.
Foto Kredit: ohnuts.com

2. Rendamkan
Rendam di dalam air kosong hingga menutupi permukaan kurma yang paling atas. Biarkan ia semalaman, kira-kira dari waktu Isyak hingga waktu sahur. Anda boleh menyimpannya di dalam peti sejuk atau dalam suhu bilik.
Air rendaman kurma ini juga bagus diminum begitu saja. Ia digelar air naqi’ atau ada yang menyebutnya air nabeez. Sangat sesuai untuk detoks!
Foto Kredit: culturedfoodlife.com

3. Campur dengan susu
Ketika bangun sahur, campurkan kurma yang terendam tadi beserta air rendamannya bersama susu secukupnya.
Foto kredit: vegetariansdelight.com

4. Kisar
semuanya hingga halus menggunakan blender.
Foto Kredit: ohnuts.com

5. Siap!
Minum setelah makan sahur. Kalau nak nampak lebih berselera, boleh tambah topping seperti kacang almond cincang, atau serbuk kayu manis.
Jika ingin meminumnya lagi semasa berbuka puasa, kurma boleh direndam lagi apabila selesai bersahur.
*Bagi yang alah atau tidak suka dengan susu, boleh juga menggantikan dengan yogurt asli. Tetap lazat!
Foto Kredit: farmilly.com

Tambahkan Kreativiti Sendiri Mengikut Selera Anda
Mudah bukan cara buat jus kurma susu ini?
Kalau nak lebih kreatif, anda boleh menambahkan gabungan buah-buahan lain yang berkhasiat seperti pisang, prun, atau kismis.
Ia akan turut menambahkan tekstur dalam minuman tersebut dan sedikit rasa masam-masam manis yang enak.
Herba seperti serbuk hirisan halia, bunga lawang, atau biji halba juga boleh ditambahkan bagi yang sukakan perasa eksotik.
Untuk pengetahuan anda, halba adalah ‘milk booster’ yang sangat berkesan!
Cubalah amalkan meminumnya selalu.
Mudah-mudahan dapat membantu anda tampil lebih bertenaga sepanjang hari!


Cara Buat Jem & Jus Roselle Yang Mudah Dan Sedap. Banyak Khasiatnya Tau

Pernah tak minum jus roselle?
Roselle atau nama saintifiknya Hibiscus rosa sabdariffa L. ialah sejenis bunga / tanaman dari keluarga bunga raya atau ros. Kalau kita Google, jus roselle ini dikenali dengan nama umum Hibiscus Tea.

Di Malaysia, ia dikenali sebagai asam paya, asam kumbang atau asam susur oleh penduduk tempatan.
Selain buahnya, daun roselle pun sedap dimasak dengan ikan atau belacan sebagai pengganti asam disebabkan rasanya yang masam.

Khasiat Roselle
Cantik dijadikan bunga hiasan, roselle mempunyai khasiat yang tersendiri dan oleh sebab itu ia juga ditanam untuk tujuan kesihatan.

Pensyarah Kanan Program Bioperubatan, Pusat Pengajian Sains Kesihatan, Universiti Sains Malaysia Kampus Kesihatan, Dr Hasmah Abdullah, berkata Roselle mempunyai khasiat yang sangat tinggi kepada manusia.
Berikut adalah antara khasiat roselle:

Mengandungi kandungan vitamin C, mineral dan serat.
Mengandungi pelbagai vitamin seperti vitamin D, B1 dan B2.
Mengandungi Kalsium, Magnesium, Beta-Carotene dan OMEGA-3 serta Antioksidan.
Melambatkan proses penuaan.
Kaya dengan antioksidan
Membantu meningkatkan daya ketahanan tubuh
Mengatasi tekanan darah tinggi
Mengandungi Flavonoid yang berfungsi sebagai antibiotik bagi membunuh kuman-kuman penyebab penyakit serta menjadi penyaring racun dalam tubuh.

Dalam artikel ini, kami ingin berkongsi cara buat jus roselle dan jem roselle yang sedap dan mudah.
Jom tengok perkongsian oleh Angah Dira ini.
Cara Buat Jus Roselle & Jem Roselle Yang Mudah Dan Sedap
1. Petik
Mula-mula kita petik buah roselle yang telah matang.
Pokok ni saya tanam awal tahun 2020 ni. Sekarang tengah menjadi-jadi dia tumbuh.

Ini yang saya dah petik.

2. Bersihkan & Buang Biji
Kemudian kita bersihkan dulu dan buang bijinya.
Ini roselle yang telah di buang bijinya. Biji tu tadi jangan buang, boleh keringkan buat biji benih untuk ditanam.
Nanti saya tunjukkan caranya.

3. Masak
Masukkan ke dalam periuk bersama sedikit air.

Masak sehingga mendidih.
Masukkan gula secukup rasa dan kacau hingga sebati.

4. Asingkan Dari Hampasnya
Tapis dan ambil jusnya dari periuk tadi.

Inilah jus roselle yang telah siap.

Cara Buat Jem Roselle
Ok, hampas daripada roselle tadi jangan dibuang sebab kita boleh buat jem tau.
Ini saya kongsikan caranya. Mudah je.
1. Ambil Hampas / Rebusan Roselle
Mula-mula kita ambil hampas roselle yang telah dimasak tadi.

2. Kisar
Masukkan ke dalam blender.
Tambah sedikit gula ikut yang kita suka.

Kisar hingga halus.

3. Masak Atas Api
Bila dah dikisar, masak kejap atas api hingga air kering.
Dah boleh makan jem roselle!

Cara Tanam Pokok Roselle Dari Biji Benih
Oh ya, ini biji roselle yang diasingkan awal-awal tadi.
Kita kena keringkan dulu barulah boleh disemai.

Nanti bila dah kering macam dalam gambar di bawah ni, barulah kita boleh dijadikan biji benih untuk dijual atau ditanam sendiri nanti.

Baca juga: Cara Tanam Kesum Paling Mudah Guna Keratan Batang. Tak Perlu Tanah & Baja, 2 Minggu Dah Rimbun!
Baca juga: Bungkus Dengan Tisu Lembab, Ini Cara Tanam Kunyit Dan Halia Yang Mudah & Cepat!
Selamat Mencuba!
Mudah kan?
Bolehlah cuba buat dekat rumah nanti. Tak payah dah beli kordial di kedai, dekat rumah pun ada.
Saya minum tadi, alhamdulillah darah tinggi pun ada turun sikit…
Semoga kita dapat memanfaatkan tumbuhan roselle ini bersama-sama.
*Resepi jus roselle dan cara buat jem roselle ini dikongsikan oleh Angah Dira menerusi Facebook. Ia telah disunting dan diterbitkan semula dengan kebenaran. Untuk maklumat lanjut atau pertanyaan, sila rujuk posting asal beliau di SINI.


Cara Buat Kek Buah Di Rumah Setanding Kek Pastri Mahal Dengan Resipi Ini

Santapan minum petang semestinya antara juadah yang ditunggu-tunggu oleh ahli keluarga. Mana tidaknya, disamping meluangkan masa dengan beraktiviti mulut pun rasa nak mengunyah kan? Kalau dah bosan asyik buat cucur sahaja, apa kata anda cuba pula pastry cake yang penuh dengan buah-buahan berkhasiat. Bukan itu sahaja, hidangan kek ini juga kelihatan seperti kek pastry mahal tau!
Fruits Pastry Cake
Bahan A
6 biji telur
200 gm butter cairkan
200 gm gula castor
1 sudu teh parutan kulit lemon… Saya guna 1 sudu teh sunkist
1 sudu besar yogurt plain.. Saya ade perisa strawberi … Bole je laaa….
1 sudu the esen vanila

Bahan B
400gm tepung gandum

1 sudu teh baking powder

Buah-buahan: Strawberi, Bluebery, Kiwi

Cara-cara
1. Masukan semua bahan A dalam bekas kacau sebati. Guna mixer pun boleh, saya kacau je

2. Kemudian masukan tepung yang telah diayak

3. Kacau rata
4. Galiskan loyang dan lapik dengan kertas. Saya guna loyang bentuk love 10 x10

5. Gaul buah buahan yg dipotong ngan sedikit gula
6. Susun la buah buahan atas adunan.. Tak perlu tekan buah buahan tu

7. Bakar pada suhu 180 selama 25 hingga 30 minit mengikut oven masing-masing

Sumber: Suzi Yanti Md Hane


Cara Buat Kek Milo Kukus Guna 3 Bahan, Tak Sampai Sejam Dah Siap!

Bila sudah berada di rumah dalam tempoh yang lama, bermacam-macam jenis menu yang ingin dicuba. Tambah pula bila keluarga dan anak-anak memang jenis suka makan, maka bersemangatlah si ibu nak turun ke dapur menunjukkan kehebatan. Dalam kita berada di tempoh kuarantin sehingga 14 April ini seperti yang disarankan oleh Kerajaan, apa kata anda cuba buat resepi kek Milo viral dalam masa sejam sahaja dah siap. Boleh hilangkan sedikit kebosanan di rumah.
CARA BUAT KEK MILO KUKUS EXPRESS!
Kek Milo Kukus, tak sampai sejam.. SIAP! Sedap juga ye… Kalau anak duk ulang alik ambik. Tu tandanya sedap la kan?

Resepi :

-2 Cawan Milo (agak-agak je)

-2 Sudu susu pekat

-4 Biji telur. (kuning putih saya guna)
– Saya TIDAK guna Tepung, sebab tepung tak ada kt rumah.
1. Masukkan semua dalam Mesin Pengisar. Mesin bagi mix semua (tak perlu air, putih telur dah bantu milo tu mix).

2.Masukkan dalam bekas & kukus 30 minit… Siap!

Ni 1st time buat. Bau macam kuih Kole Minyak, yang hitam atas ada taburan tu. Kalau tak silap namanya la. Pss.. Makan yang baru keluar peti ais lagi sedap. Macam kek coklat rasanya. (Resepi asal ada letak Esen Vanilla. Tapi fiza tak letak. Sebab tak ada. Guna apa yang ada je. Hihihi)
Sumber: Hafiza Samijan


2 Resepi Kek Mudah Guna ‘Rice Cooker’. Tetap Lazat Dan Gebu!

Tiada alasan lagi bagi anda penggemar kek! Kali ini kita akan ikuti cara buat kek tanpa oven yang ringkas dan mudah. Hanya menggunakan rice cooker saja, anda sebenarnya boleh membuat kek yang lazat dan gebu!
2 Resepi Kek Mudah Menggunakan Rice Cooker
Terdapat 2 resepi yang kami sertakan dalam entri ini, iaitu kek coklat dan kek minyak. Kedua-duanya ‘special’ dan senang, hanya perlu menggunakan periuk nasi.

Sesuai untuk dihidangkan untuk makan sendiri mahupun majlis-majlis.
1. Resepi Kek Coklat Versi Rice Cooker
Kek ini memang istimewa. Bukan saja tak perlu pakai oven, tetapi resepi ini juga tidak perlu menggunakan mixer. Tetap menjadi walaupun Puan Scha baru pertama kali mencubanya!

Sesuai sangatlah untuk mereka yang bujang atau yang terlebih ‘rajin’, bukan?

Bahan-Bahan:
Bahan kek

1 1/2 cawan tepung
1/2 cawan gula
4 sudu besar serbuk koko
1 sudu kecil soda penaik
1/2 sudu kecil garam
1/2 sudu kecil serbuk kayu manis
1/4 sudu kecil serbuk penaik
90ml minyak bunga matahari
1/2 sudu kecil ekstrak vanilla
1 sudu besar cuka
1 cawan air

Bahan topping coklat ganache

1/2 cwn serbuk koko
1/2cwn susu pekat manis
1 sb minyak

Cara Membuat:
1. Campurkan tepung, gula, serbuk koko, soda penaik, garam, serbuk kayu manis, serbuk penaik. Kacau sehingga sebati. Asingkan.
2. Dalam bekas yang berlainan, masukkan minyak, ekstrak vanila, cuka dan air. Kacau sehingga sebati.
3. Campurkan kedua-dua adunan kering dan basah tadi dan kacau sehingga lembut.
4. Sapukan mentega dalam rice cooker supaya tidak melekat. Tuangkan adunan dan masak untuk 60 minit. Tekankan suis ‘cook’ itu semula apabila ia bertukar kepada ‘warm’.

5. Periksa kek dalam masa 45 minit. Cucuk kek dengan lidi untuk memastikan kek telah masak.
6. Setelah kek masak, biarkan kek sejuk untuk 15 minit sebelum dikeluarkan dari periuk.

7. Sementara itu, anda boleh membuat topping coklat ganache. (Ini optional, kalau suka boleh buat). Caranya mudah. Masukkan serbuk koko dan susu pekat manis dalam periuk. Gaul hingga sebati. Panaskan atas api yang kecil. Masukkan minyak dan gaulkan sekejap hingga agak sebati dan sesuai kelikatannya.
7. Apabila sejuk, terbalikkan kek ke atas pinggan leper. Taburkan gula aising ke atas kek atau curahkan dengan coklat ganache.

*Resepi asal cara buat kek tanpa oven oleh Scha She ini diterbitkan semula dengan kebenarannya.

2. Resepi Kek Minyak Versi Rice Cooker
Resepi kedua ini pula adalah resepi kek minyak versi rice cooker hasil perkongsian air tangan Puan Junainah Sahrudin. Warna-warni dan ceria warnanya, anak-anak tentu suka!
Jom tengok cara membuatnya di bawah.
Bahan-bahan:

2 cawan tepung gandum
1/2 cawan gula
1 cawan susu pekat
5 biji telur
1 sudu kecil vanila
1 sudu besar baking powder
1 sudu besar ovalette
1 cawan minyak
Pewarna ikut suka

Cara Membuat:
1. Putar telur, gula, dan ovalette hingga kembang.
2. Masukan susu pekat & esen vanila.
3. Masukan tepung sedikit demi sedikit hingga habis.
4. .Kemudian, masukkan minyak dan gaul sebati. Bahagi-bahagikan ke dalam bekas berasingan untuk diwarnakan.
4. Sapu majerin rata-rata pada rice cooker dan masukkan adunan ke dalam periuk nasi. Buat corak ikut suka ya. Saya tak lapiskan, cuma tompok-tompokkan sahaja.
5. Apabila siap dimasukkan ke dalam rice cooker, masak macam masak nasi. Tekan butang ‘cook’ dan dalam masa sekejap saja butang itu akan naik. Biarkan saja, dalam 10-15 minit, tekan semula butang itu. Ulangi langkah ini sehingga kek masak.
6. Inilah hasilnya.

*Resepi asal cara buat kek tanpa oven oleh Puan Junainah Sahrudin ini diterbitkan semula dengan kebenarannya. Follow FB beliau di SINI untuk lebih banyak perkongsian resepi menarik!

Tiada Alasan Lagi!
Mudah, bukan? Lepas ini tiada alasan lagi untuk tidak membuat kek walaupun tak ada ‘oven’.
Tak rugi mencubanya.


Cara Buat Kek Titisan Hujan Viral, Macam Embun Pagi!

Baru-baru ini viral di Ipoh apabila orang ramai yang berkunjung ke sana menikmati satu jenis kek yang dipanggil kek titisan hujan atau raindrop cake. Kek yang asalnya dari Jepun dengan nama Mizu Shingen Mochi ini juga kini popular di Amerika Syarikat.
Rupanya anda pun boleh buat sendiri kek titisan hujan ini di rumah dan bahan-bahan yang perlu digunakan pun tak susah! Sedap!

Baca juga: Bosan Kentang Goreng Kosong, Boleh Try Buat Fries Ala McShaker. Padu!
CARA BUAT KEK TITISAN HUJAN VIRAL

Dia nih la yang duk viral kat tik tok skang nih kannn heheheh. Maksu pun terjebak jugakkkk . Apa ke nama kuih nih…Haaaa!! Rain drop cake katernya heheheh

Nih guna agaq-agaq serbuk swan tu jaaa. Balance ayaq gula lopez tu kita tuang dalam tu. Soy bean powder xdak, saja nak test ja rupa dia heheh. Memang dia lembut macam air embun pagi gitew. Kalo komer nak buat main-main boleh try.
BAHAN-BAHAN RAIN DROP CAKE

– 1/2 tbs serbuk agar-agar swallow layang-layang
– 1 tbs gula castor ( gula nih tak cukup komer kena tambah, maksu just nk tengok texture ja,) tambah la gula kalau nak ya
– 700ml air
Rebus sampai mendidih, cari mangkuk dalamnya membulat macam acuan lompang tu. Maksu guna mangkuk tupperware heheheh, hentam ja.

*Hiasan dia
– Air gula melaka
– Soy bean powder yang dipanggang

Jom try!

Sumber: Siti Masitah Awang KechikFull


Cara Buat Kerepek Daripada Biji Durian, ‘Rare’ Tapi Sedap

Sejak mula musim durian baru-baru ini, ‘viral’ pula dengan penangan kerepek biji durian. Haa… Mesti ada yang belum tahu bahawa biji durian boleh dimakan kan?
Ramai yang kata rasanya sangat rangup dan berlemak, ala-ala kerepek ubi atau kerepek kentang. Jangan risau, tak ada rasa pahit atau rasa durian.

Kami sangat berbesar hati kerana Puan Zakiah Abdullah sudi berkongsikan cara buat kerepek menggunakan biji durian ini. Siap ada gambar ‘step-by-step’ lagi.
Jadi, siapa nak cuba tu memang bolehlah sangat, dah ada panduan bergambar.

Foto Kredit: FB Puan Zakiah Abdullah
Cara Buat Kerepek Daripada Biji Durian, Langkah Demi Langkah
Berikut adalah cara buat kerepek daripada biji durian. Cuma ada 5 langkah, mudahnya!
1. Rendam biji durian
Biji durian seelok-eloknya direndam semalaman supaya kita senang nak buang bahagian buah dan sedikit kulit yang masih melekat pada biji durian.

2. Keringkan
Selepas dibersihkan kulitnya, jemurkan biji-biji tadi supaya kering sedikit.
Kalau tak tunggu kering, biji durian ini akan rasa berlendir. Jadi, kalau licin susah pula nak dipegang dan disagat.
Nanti bersihkan macam dalam gambar di bawah ini ya.

3. Sagat
Selepas dibersihkan bijinya, kemudian gunakan penyagat (alat untuk kikir halus) untuk dapatkan kepingan halus.
Kalau tak ada, boleh juga gunakan ‘peeler’ yang selalu buat buang kulit epal tu.
Ini contoh biji durian yang telah disagat.

4. Goreng
Selepas siap disagat, bolehlah kita menggoreng sampai kekuningan dalam minyak panas.
Agak-agak warna putih tadi dah bertukar kekuningan, angkat dan toskan minyak berlebihan.

5. Bubuh Perasa
Untuk menyedapkan rasanya, bolehlah tambah sedikit garam  dan di gaul-gaul.
Kalau minat dengan perasa lain, bolehlah cuba juga.
Perasa kari ke, perasa sambal ke. Ikutlah kreativiti dan tekak masing-masing ya.

Siap!
Jadi, lepas ini janganlah buang bijinya. Dah beli mahal-mahal, kenalah makan sampai ‘licin’ sekali dengan bijinya.
Mudah sangat cara buat kerepek daripada biji durian ni.
Kalau nak rasa hidangan yang unik dan ‘rare’, anda kenalah cuba. Sebab setakat ni rasanya belum nampak lagi orang jual.
Memang ‘win’ habis!

*Sumber asal daripada sebuah post melalui laman Facebook peribadi Puan Zakiah Abdullah yang diterbitkan semula dengan kebenaran.


Kudapan Paling Mudah & ‘Berhantu’. Ini Cara Buat Kerepek Kulit Popia Salted Egg

“Banyak lagi lebih kulit popia ni. Buat kerepek mesti laku!”
Selain biskut, ntara kudapan wajib masa raya nanti tentulah kerepek kan.

Jadi hari ini kami nak kongsikan resepi kerepek kulit popia salted egg atau telur masin.
Siapa sini suke telur masin? Sedap tau bila makan kerepek kulit popia telur masin ni.

Jom tengok resepinya yang disumbangkan oleh Oh Lisa.

Resepi Kerepek Kulit Popia Telur Masin
Bahan-bahan
1) Kulit popia
2) Serbuk telur masin
3) Gula
4) Garam
5) Daun kari
Bagi yang tak tahu mana nak cari serbuk telur masin tu, boleh guna yang macam ni.

Cara-cara
1) Potong & Keringkan Kulit Popia
Memula kite potong kulit popia ikut saiz yang kite nak.
Tips nak bagi rangup dan tahan lama, jemur dulu kulit popia ni sebelum goreng.
Jemur smpai betul-betul kering. Barulah bila kita goreng akan jadi bergulung, tahan lama dan tak mudah lemau. Memang rangup macam kerepek wonder cheeze yang dijual tu.
Tak lama pun nak jemur. Kalau cuaca panas, dalam 30 minit pun dah kering.

2) Goreng
Lepas tu panaskan minyak dalam kuali.
Goreng macam biasa.
Bila dah garing, angkat dan toskan.
Tunggu sejuk dulu dan pastikan minyak betul-betul kering.

3) Buat Perasa
Sambil tunggu tu kita buat perasanya.
Caranya, sangai sekejap serbuk telur masin, gula dan garam secukupnya dengan daun kari.
Kalau nak lagi cantik, blend dulu semua bahan serbuk tu sebelum sangai atas api dengan daun kari.
Guna api kecil je supaya tak hangus.
4) Gaulkan
Akhir sekali, gaulkan kulit popia yg dah digoreng dengan serbuk yang disangai tu.

Siap!
Sedia untuk dimakan. Krup krap krup krap bunyi dia!
Bagi yang tak minat telur masin, boleh je nak pelbagaikan perasa tu tukar dengan perasa lain. Contohnya guna serbuk kari, serbuk cili dan serbuk cheese.
Memang berbaloi buat sendiri berbanding beli. Sedap pun sedap.
Sekali makan, susah nak berhenti!
Jom cuba buat sendiri, mudah je kan?

*Resepi kerepek kulit popia telur masin ini dikongsikan oleh Oh Lisa menerusi Facebook. Ia telah disubting dan diterbitkan semula dengan kebenaran.


Resepi Ketupat Pulut Lemak Sarawak Anyaman Dari Daun Nipah, Unik & Aromanya Berbeza!

Terdapat pelbagai jenis ketupat yang ada di Malaysia. Antara yang paling popular dan mudah ditemui ialah ketupat palas. Namun, bagi menambah perbezaan sambutan Hari Raya pada tahun ini, apa kata anda mencuba cara buat ketupat pulut lemak dari Sarawak.
Ketupat pulut lemak ini sangat unik dan sukar ditemui di Semenanjung kerana ia banyak dihasilkan di negeri Sarawak dengan menggunakan anyaman daun nipah. Melalui perkongsian resepi dari Puan Ross Zaini, selain sarung ketupatnya yang berbeza, keunikan lain yang terdapat pada ketupat ini adalah mengeluarkan aroma yang unik dari kebiasaan yang ada.

Baca juga: 10 Resipi Rendang Pelbagai Aneka Yang Boleh Cuba Masa Raya Nanti, Baru Meriah Atas Meja!
CARA BUAT KETUPAT PULUT LEMAK SARAWAK

Saya pernah berkongsi resepi ketupat lemak ini beberapa tahun dulu dan pernah meletup di beberapa page. Tapi sayang Facebook lama saya itu dah kena hacked, saya sendiri dah tak boleh access Facebook tu balik. Saya jumpa balik page yang re-share ketupat ini.

Rindunya nak balik Sarawak. Dah lebih 2 tahun tak balik (perkongsian ini disiarkan pada 2021). Balik Sarawak je merasa ketupat pulut lemak.
KEUNIKAN KETUPAT PULUT LEMAK SARAWAK

Dianyam dengan pucuk daun nipah.
Mengeluarkan aroma yang berbeza dari daun kelapa.
Saiz ketupat yang agak lebar.

RESEPI KETUPAT PULUT LEMAK SARAWAK

BAHAN-BAHAN:

Beras pulut
Santan
Sarung ketupat
Garam
Daun pandan

CARA-CARA MEMBUAT KETUPAT PULUT LEMAK SARAWAK

Beras pulut lepas basuh, rendam dalam santan lebih kurang 2 jam.
Lepas itu, masukkan dalam sarung ketupat. Semat elok-elok jangan bagi terkeluar beras. Nak masukkan beras tu, isi penuh tapi jangan padat sangat. Bagi longgar sikit.
Kemudian, air lebihan santan tadi guna untuk rebus ketupat itu.
Tambah air dalam 2 liter (untuk 2kg pulut) dan masukkan garam bagi rasa masin lemak.
Letak juga beberapa helai daun pandan untuk aroma yang lebih wangi.
Rebus sampai kering santannya. Sekilo pulut guna sekilo santan.

P/s: Boleh cuba untuk yang first time tengok untuk raya ini.
Selain tetamu dijamukan dengan ketupat, jangan lupa sediakan hidangan raya yang lain seperti kuah kacang, nasi impit, rendang dan kuih raya trasional. Boleh juga nak memeriahkan meja makan dengan hidangan lain seperti mi kari dan laksa.
Sumber: Facebook Ross Zaini via Masak Apa Hari Ni.. (MAHN)


Cara Buat Kimbap Viral Macam Di Restoran Korea, Isi Padat Baru Puas Makan!

Makanan Korea sememangnya menjadi kegemaran rakyat Malaysia. Bila menonton sahaja K-Drama, pasti anda akan terliur dengan juadah yang disajikan di dalam drama tersebut dan membuat anda terus rasa ingin berkunjung ke restoran makanan Korea. Antara menu yang menjadi pilihan ramai sudah pastinya nasi kimbap yang sangat menepati selera Asia dan mengenyangkan perut.
Tetapi, disebabkan semenjak adanya Perintah Kawalan Pergerakan Pemulihan mungkin banyak restoran yang menghadkan menu dan waktu operasi dan menyebabkan ada antara anda yang tak dapat menikmati juadah kegemaran ini. Jangan risau, sebenarnya mudah sahaja nak buat kimbap dengan resepi yang dikongsikan ini.

Resepi Kimbap Korea

Nasi gulung Korea atau nama popularnya Kimbap. Nasi gulung Jepun pula dipanggil Maki Sushi. Konsep hidangan yang sama tapi sedikit berbeza. Harini sahabat baik saya datang rumah, jadinya saya tergerak hati nk hidangkan kimbap. Saya harap sangat dia boleh habiskan. Saya kongsi cara buat kimbap ya.

KEPINGAN RUMPAI LAUT

– Saya beli di pasaraya besar, bahagian rak jajan.
– Tikar penggulung juga perlu ada untuk membuat kimbap. Rujuk gambar akhir.
NASI

– Saya guna beras Jepun jenama Sumo. Kalau nak guna beras biasa pun boleh, tapi pastikan ditanak lembut dan tidak lembik.
– 2 cawan beras, ditanak seperti biasa guna sukatan jari.
– Sementara menunggu nasi, kita boleh sediakan bahan² lain untuk dijadikan inti.
– Setelah nasi siap, letakkan ke dalam mangkuk, tambahkan 1 sudu kecil minyak bijan dan secubit garam halus, gaul rata.
INTI

– 1 ikat BAYAM HIJAU – Petik bahagian bayam lembut, rebus 2 minit, angkat dan toskan.
– 1 biji TIMUN – Potong memanjang dan buang bahagian berjus.
– 1 biji LOBAK MERAH -Buang kulit dan hiris memanjang kemudian sangai di atas kuali. Boleh tambah secubit garam.
– 3 biji TELUR AYAM – Hancurkan dan tambah secubit garam. Masak seperti telur dadar. Hiris memanjang.
– Hirisan DAGING – Perapkan dengan sos tiram dan serbuk lada hitam. Kemudian masak di atas kuali hingga kering jus.
(Boleh juga guna ayam, filamen ketam, sosej)
Susunan membuat Kimbap
1. Tebar tikar penggulung.

2. Alas sekeping rumpai laut.
3. Rata kan nasi ke atas rumpai laut. (Pastikan ada ruang)
4. Letak inti satu per satu. Jangan kedekut, lagi banyak inti lagi sedap.

5. Gulung dan tekap kimbap sepenuhnya agar kimbap menjadi kemas.

6. Sapu minyak bijan ke atas kimbap kemudian potong satu persatu.

7. Boleh letak mayonis ke atas kimbap (Pastikan jenama Kewpie)

8. Sedia dihidang.

Sumber: Zurina Zulkefli


Cara Buat Kinetic Sand Guna Tepung & Minyak Masak Je. Lagi Selamat & Confirm Anak Suka!

“Leka betul di Aira main kinetic sand dekat indoor playground tu tadi. Kalau ada satu set dekat rumah mesti best. Ada ke cara buat kinetic sand sendiri ye?”
Kinetic sand atau pasir ajaib adalah antara permainan yang sangat baik untuk perkembangan motor halus anak.

Ketika pasir itu diramas, ditekan, atau dibentuk, begitu banyak perkara yang dapat dipelajari oleh si kecil.
Seperti juga blok binaan atau play dough, kinetic sand ini membuka imaginasi anak-anak untuk menstimulasi kreativiti tanpa batasan!

Malah, ia juga satu bentuk terapi untuk kanak-kanak. Menurut pengkaji, teksturnya yang halus dan mudah digenggam menjadikannya satu medium yang mampu menenangkan serta membantu kanak-kanak untuk fokus.

Tahukah ibu ayah bahawa ada cara buat kinetic sand sendiri di rumah dengan hanya menggunakan 2 bahan?
Jom kita tengok perkongsian DIY cara buat kinetic sand oleh Niram Munirah menerusi Facebook.
Memang mudah dan menjadi!
Cara Buat Kinetic Sand Guna Tepung & Minyak Masak Je. Lagi Selamat & Confirm Anak Suka
Messy time! DIY kinetic sand.
Sebelum ni ibu pernah buat DIY playdough je. Ni kali pertama nak cuba buat kinetic sand.
Hasilnya boleh tahan walaupun teksturnya mungkin taklah rasa ‘berpasir’ (sandy) macam yang jual kat kedai.
Yang penting still boleh capai tujuan bermain dia. Ia boleh di ‘stamp’ dan dibentukkan.
Memang seronok dan leka anak-anak dapat main kinetic sand ni.
Oh ya, kenapa ibu pilih buat sendiri?
Kan lagi senang kalau beli je?
Salah satu sebabnya ialah Adam masih dalam fasa masukkan benda dalam mulut.
Jadi bagi ibu, ini pilihan untuk bermain dengan lebih selamat.
Nak buat pun senang sangat!
Nah, ibu share resepi dan cara buat kinetic sand ni.
Bahan-bahan

2 cawan tepung (ibu guna tepung gandum)
1/4 cawan minyak masak + 1 sudu besar minyak masak (resepi asal hanya guna 1/4 cawan minyak masak, tapi saya tambah lagi 1 sudu besar)

Cara Nak Buat Kinetic Sand
Caranya mudah je. Campurkan kedua-dua bahan dan gaul sampai sebati.
Siap!
Beginilah hasilnya…

Boleh tahan juga kan?
Hanya guna 2 bahan pulak tu.
Dapatlah diorang main kereta, dinosaur, dan buat bentuk macam-macam guna kinetic sand ni.

Mudah kan?
Biasanya minyak masak dan tepung gandum tu ada dekat dapur… So, ibu-ibu bolehlah cuba buat kinetic sand ni dekat rumah untuk anak-anak nanti.
Sesekali buat kelainan aktiviti dekat rumah menarik juga, lebih-lebih lagi musim PKP ni.
Barulah mereka tak bosan dan dapat explore kreativiti masing-masing.
Selamat mencuba!
[Baca juga: DIY Kolam Renang Mini Di Rumah Guna Tangki Air Je. Jimat & Mudah, Anak Pun Seronok!]
*Cara buat kinetic sand ini dikongsikan oleh Niram Munirah menerusi Facebook. Ia telah disunting dan dikongsikan semula dengan kebenaran. Untuk sebarang pertanyaan tentang DIY ini, bolehlah rujuk posting asal beliau di SINI.


Cara Buat Kopi Latte Ala Kampung, Memang Sekali Minum Akan Ketagih!

Minuman berkopi sering menjadi pilihan orang ramai termasuk warga emas untuk diminum ketika sarapan. Untuk anda yang bekerja pula, pasti tidak akan melepaskan peluang membeli kopi premium kegemaran terlebih dahulu sebelum masuk ke pejabat bukan?
Tetapi, kalau hari-hari asyik beli kopi premium boleh ‘koyak’ juga poket dibuatnya. Jadi, terdapat satu perkongsian resepi kopi latte tetapi ala kampung di laman Facebook. Yang penting, kopi ini akan membuatkan anda rindu suasana kampung dan ‘ketagih’!

Kopi latte ala kampung ketagih

-Air kopi ni jadi ketagihan seisi keluarga saya

Resepi kopi ketagih :

-1- Serbuk kopi (apa-apa jenama kopi kampung)
-2- Susu kotak @ susu segar apa-apa jenama (Paling sedap meadow, farm fresh, ducthlady)
-3- gula melaka
-4- air
Cara – caranya:
1.Masakan kopi sehingga berbuih (gelegak),

2.Biarkan dalam seminit ( dalam keadaan gelegak),

3.Tutup api, tuang dalam jug, masukkan gula, panaskan susu sehingga sedikit berbuih di tepi periuk, tutup api, tuangkan air kopi dan susu dalam jug, tuangkan secawan untuk di minum, selebihnya simpan dalam peti.

4.Masukkan gula dalam jug

5.Panaskan susu sekejap, setakat berbuih di tepi periuk.

6. Saya guna jug ni, anggaran dalam 1liter

7.Campurkan air kopi dan susu

Lagi lama dalam peti lagi sedap.. saya panggil peram kopi..Bila nak minum, hanya panaskan sebentar..
Selamat mencuba.
Sumber: Madihah Hamid


Cara Buat Kuih Lopes Gebu Macam Air Tangan Nenek, Elok Je Kejadiannya!

Setiap kali pulang ke kampung, sudah pasti kuih muih adalah juadah yang dihidangkan oleh ibu atau nenek. Ternyata kuih muih kampung ini tiada tolok bandingannya jika dibandingkan dengan kuih moden yang terdapat di pasaran. Antara yang menjadi kegemaran adalah kuih lopes yang digaul bersama kelapa yang sudah diparut. Dihidangkan pula bersama gula melaka, memang terbaik!
Jadi, buat anda yang ingin mencuba buat kuih lopes ini di rumah, apa kata cuba resepi yang dikongsikan ini supaya anda dapat kejadian kuih lopes tersebut dalam keadaan elok dan gebu. Kebetulan dah PKPB sekitar Lembah Klang, boleh juga buat untuk hidangan minum petang di rumah bukan?

CARA BUAT KUIH LOPES GEBU
1. Malas nak buat air pandan, letak pewarna aja

2. Guna beras pulut susu pun boleh

3. Masuk daun padan bagi wangi

4. Masukkan minyak sikit

5. Tanak bagi lembik sikit. Kalau pulut 2 cawan, air 2.5 cawan

6. Tanak sampai masak elok

7. Prepare air gula

8. Masak sampai pekat

9. Prepare kelapa parut

10. Masa pulut tengah suam-suam tu, tekan dalam tupperware

11. Tebal agak-agak nak tebal mana

12. Ambik cawan plastik

13. Tekan

14. Gaul kelapa

15. Siap

*Elok je kejadiannya bukan?
Sumber: Sally Aqua


Musim wabak ni menyebabkan ramai antara kita terpaksa buat kelas online.
Salah satu option tenaga pengajar untuk buat kuiz yang mudah akses, user friendly, cepat dan percuma adalah melalui Google Form. Buat guna handphone je, simple sangat.

Dalam artikel ini kami paparkan cara buat kuiz guna Google Form melalui perkongsian oleh Ustazah Siti fatimah Manaf.
Semua mudah di hujung jari saja. Sambil baring-baring atas katil pun boleh buat!

Cara Buat Kuiz Guna Google Form. Simple Sangat, Pakai Handphone Je
Pertama sekali sebelum nak buat, pastikan anda dah install Google Drive dan Google Sheet di handphone ya!

Lepas tu boleh ikut langkah-langkah di bawah ni.
Cara ni sempoi je. Khas untuk mereka yang baru nak mula belajar buat. Nak buat guna tulisan jawi pun boleh.
Langkah 1: Pergi Ke Google Form
Mula-mula pergi ke Google Form sama ada melalui Google atau terus tekan di pautan ini: https://docs.google.com/forms/

Langkah 2: Start A New Form
Tekan simbol ‘+’ yang tertulis ‘Start a new form’ di atasnya.
Nanti akan keluar paparan macam di bawah ini.
Pastikan anda dah login ke akaun Google / Gmail ya. Kalau belum, sila login dulu untuk meneruskan langkah berikutnya.

Langkah 3: Isikan Maklumat Kuiz
Ok, di Untitled Form tu, tukar tulis Tajuk Pelajaran yang kita nak buat.
Form Description tu biasanya kita tulis ‘Disediakan oleh (Nama cikgu, Sekolah)’
Contohnya macam di bawah ni.

Langkah 4: Section Untuk Nama / Kelas Murid
Ok, klik di Question tu dan kita boleh mulakan soalan.
Tapi untuk soalan pertama biasanya kita buat soalan untuk orang yang akan jawab kuiz kita.
So dekat sini kita akan tulis NAMA MURID. Dekat bawah tu boleh tengok ada banyak jenis option untuk pilihan jawapan. Kita pilih Short Answer supaya murid boleh taipkan nama mereka.

On kan bahagian *Required. Jadi, orang yang nak jawab kuiz tu Wajib tulis nama.
Ok, untuk tambah lagi soalan-soalan lain, seperti KELAS, SEKOLAH, klik tanda bulat yang dalam dia tambah tu. Klik situ.
Nanti akan keluar macam yang atas, just tulis ja apa yang kita nak daripada orang yang jawab soalan kita tu.
Langkah 5: Section Untuk Soalan Kuiz
Untuk mula buat Soalan Kuiz, kita buat Page baru /Section baru.
Klik simbol dekat bahagian bawah sebelah kanan sekali untuk mulakan Section baru.

Langkah 6: Setkan Form Kepada Quizzes
Ok sebelum kita teruskan soalan kuiz kita, kita set dulu form kita kepada Kuiz.
Klik 3 titik belah kanan atas sekali.

Klik bahagian Setting.

Nanti akan keluar paparan macam di bawah ni.

Pilih Quizzes dan Options seperti yang kita nak.
Kalau kita missed bahagian ni, nanti tak ada perkiraan markah automatik (release grade).
Lepas tu jangan lupa tekan Save.
Kita akan dibawa semula ke soalan kita tadi.
NOTA: Dekat bahagian Setting> Preview tadi tu, kita boleh check kuiz bila dah siap semua. Boleh try jawab soalan sendiri dan buat semakan kalau ada tersilap letak jawapan atau soalan.
Langkah 7 : Mulakan Soalan Kuiz
Mula tulis Soalan.
(Maaflah saya tadi tulis Tajuk Kuiz Jawi, tapi soalan Ulum. Tak perasan pulak.)
Apapun, kalau kita nak masukkan gambar atau imej tambahan yang berkaitan dengan soalan kuiz, boleh klik dekat sebelah kanan tu pada simbol picture.
Ok, bila dah siap taipkan soalan, pilih jenis jawapan macam mana. Untuk jawapan yang ada pilihan jawapan A,B,C,D tu kita buat Multiple Choice.
Kalau soalan tu memerlukan jawapan yang banyak atau lebih dari 1, pilih Check Boxes dan sebagainya.

Tekan Option 1 untuk tulis pilihan jawapan. Add Option untuk tambah pilihan jawapan yang berikutnya.
Langkah 8: Tetapkan Pilihan Jawapan Yang Betul
Bila dah siap taip semua pilihan jawapan, klik tanda ✔ untuk tetapkan pilihan jawapan yang betul.

*Masa mula-mula buat kuiz guna handphone, saya pun tak jumpa simbol ni dekat handphone. Lepas saya update system dekat handphone, baru dia keluar. So, boleh check balik handphone masing-masing, mungkin ada yang belum update. Contohnya aplikasi Chrome.
Langkah 9: Bubuh Markah
Lepas dah klik pada jawapan yang betul, masukkan markah di tempat Point.
Klik Done.
Langkah 10: Tambah Soalan Seterusnya
Ulang langkah untuk tambah soalan macam biasa.
Klik dekat simbol tambah soalan. (Simbol bentuk bulat dalam ada + macam kat bawah ni.)

Langkah 11: Send / Share Kuiz Kepada Murid
Ok bila dah siap semua, naik atas balik.
Klik tanda Send tu.

Tekan dekat tanda link tu. Copy, simpan boleh share dalam Whatsapp.

Atau boleh juga terus share di Facebook.

Pastikan orang lain boleh buka kuiz tu. Kalau tak boleh, pergi balik dekat bahagian Setting> General, kemudian untick dekat require sign in.

Langkah 12: Semak Jawapan Murid Di ‘Responses’
Selepas kuiz dah dihantar kepada murid, kita bolehlah semak jawapan dan tengok berapa orang yang dah jawab soalan kuiz kita tadi.
Untuk buat langkah ini, buka soalan kita tu melalui Google Drive di handphone. Klik Responses.

*Kalau nak betulkan / ubah soalan kita balik, kita boleh edit melalui google drive di handphone. Pastikan install Google Drive di handphone ya.
Langkah 13: Klik Ikon Google Sheet
Klik dekat icon Google Sheet.
Pastikan cikgu dah install Google Sheet dekat handphone. Ikut arahan yang dia bagi.

Ok. Dekat sini nanti akan dipaparkan semua maklumat tentang murid / orang yang jawab kuiz kita.
Ada nama murid, kelas, sekolah dan score yang mereka dapat.

Boleh simpan data ni, print, masukkan dalam file utk bukti PdPc semasa PKP atau kelas online.
Mungkin agak panjang, tapi bila dah buat sekali akan rasa senang.
Selamat mencuba!
Oh ya, kalau ada yang nak buat kuiz dalam tulisan jawi, boleh rujuk artikel ini: Cara Taip Huruf Jawi Di Handphone Tanpa Install Apps. Adjust Setting 2 Minit Je]
*Cara buat kuiz guna Google Form ini dikongsikan oleh Ustazah Siti Fatimah Manaf menerusi Facebook. Ia telah disunting dan diterbitkan semula dengan kebenaran. Untuk lebih info atau sebarang pertanyaan lanjut, sila ajukan terus di posting asal beliau di SINI.


Cara Buat Kuiz Online Guna LiveWorkSheet. Lebih Menarik & Interaktif, Barulah Murid Tak Bosan

Musim PKPB ni mesti ramai yang sibuk memikirkan idea kelas online yang lebih menarik.
Ada yang gunakan Zoom, Google Meet bagi kelas LIVE dan bagi latihan pula ada banyak juga cara buat kuiz online yang menarik dan interaktif yang boleh anda cuba.

Apa yang menarik buat kuiz online guna LiveWorkSheet ini ialah sebab ianya lebih interaktif berbanding Google Form yang straightforward di samping dapat memudahkan kerja guru.
Murid pun tentu lebih bersemangat nak menjawabnya.

Jom tengok perkongsian menarik oleh Cikgu Norzai Shahida yang menunjukkan cara buat kuiz online guna LiveWorkSheet.

Simple je!
Cara Buat Kuiz Online Guna LiveWorkSheet
Assalamualaikum, saya nak kongsi cara buat kuiz online guna LiveWorkSheet dan upload dalam Google Classroom.
Liveworksheet ni budak-budak suka buat latihannya sangat interaktif, ada gerak-gerak, murid boleh buat dengan pelbagai cara untuk jawab soalan tu dan terus dapat markah.
Jika buat kuiz guna Google Form, cara murid menjawab mungkin agak terhad dan membosankan mereka.
Jadi di bawah ni saya tunjukkan caranya satu persatu.
1. Daftar / Create Account
Perkara pertama sekali, kita perlu create dahulu account dalam liveworksheet.
Caranya tekan pada “Teacher Access”.

Register dahulu jika belum ada akaun liveworksheet.
Jika sudah ada terus sahaja masuk.

2. Create Worksheet
Untuk create worksheets, pilih “Make Interactive Worksheets” dan “Get Started”.

3. Upload Bahan Latihan
Klik “Choose file” dan cari bahan latihan yang hendak diberikan. Kemudian tekan “Upload”.
Banyak cara yang ditawarkan oleh LiveWorkSheet untuk bagi murid jawab soalan. Boleh tengok dekat contoh.
Yang saya pilih kali ini ialah cara “drag and drop”, iaitu murid boleh tarik jawapan ke dalam kotak jawapan.

Kemudian tekan ikon “Save” tu.

4. Share
Bila smp sini, ambil pilihan “Yes, i want to share my worksheets with other teachers”.
Sebenarnya boleh juga nak private, tapi hanya diberikan 30 worksheets sahaja.
OK kita lengkapkan butiran selepasnya.

4. Copy Link
Nampak ada link tu.
Boleh copy siap-siap beri pada group whatsapp kelas jika ada yang tak dapat login Google Classroom.
 “Open worksheet” untuk langkah seterusnya.

5. Masukkan Ke Google Classroom
Bila sampai sini, ambil “Add to Google Classroom” dan login Google Classroom kita.

Pilih kelas yang nak dimasukkan latihan tersebut.

Pilih “create assignment”

Sampai sini, dah boleh isi maklumat seperti biasa.

6. Siap
Tadaaa…
Ini contoh latihan LiveWorkSheet “drag and drop”.
Murid hanya tarik sahaja jawapan ke tempat kosong yang disediakan.
Sebenarnya pakai hp lagi senang untuk latihan ni. Sebab mudah dan cepat.
Cikgu buat bagai nak pengsan, tapi diorang jawab bukan main cepat lagi.

Nanti jangan lupa suruh murid screenshot markah dan attach file tu. Atau paling senang suruh dia private comment je markahnya untuk rekod cikgu.
Semoga tutorial ini membantu cikgu menghasilkan pelbagai lagi kuiz online yang menarik untuk murid-murid.
Selamat mencuba!
Baca juga: Cara Buat Kuiz Guna Google Form. Simple Sangat, Pakai Handphone Je
Baca juga: Cara Akses Buku Teks Digital Sekolah Rendah & Menengah KPM Guna Handphone. Cepat & Mudah
*Cara buat kuiz online guna Live Work Sheet ini dikongsikan oleh Cikgu Norzai Shahida menerusi Facebook. Ia telah disunting dan diterbitkan semula dengan kebenaran. Untuk maklumat lanjut atau sebarang pertanyaan, sila rujuk posting asal beliau di SINI.


Cara Buat Kulit Ayam Goreng KFC Tanpa Guna Kulit Ayam

Baru-baru ini salah sebuah restoran makanan segera popular dan kegemaran ramai iaitu KFC telah melancarkan produk baharu iaitu kulit ayam goreng rangup. Namun, bukan semua orang sempat merasa menu baharu ini kerana terhad pada waktu tertentu sahaja. Bukan itu sahaja, anda sebenarnya boleh buat sahaja menu ini di rumah tanpa perlu guna kulit ayam pun. Maklumlah bila anak minta nak makan, dekat mana pula nak cari kulit ayam bukan? Jom kita try!
Baca juga: Resepi Lengkap Set Nasi Butter, Ayam Goreng KFC, Siap Ada Sup Bebola

CARA BUAT KULIT AYAM CRISPY MACAM KFC
BAHAN-BAHAN

-Telur

-Lada hitam

-Garam
-Air sikit
-Pati ayam sedikit
-Kocak sampai buih kasar
1. Atas pan letak minyak sikit letakkan telur senipis yang boleh…

2.Terbalikkan yang sebelah bagi masak

3.Gaul dengan tepung tak kira laa tepung apa…bistari ka pintar ka…jadi tepung goreng…potong telur bagi bentuk kulit ayam…ambil celup di tepung celup di air celur di tepung semula

4.Goreng minyak yang panas

5.Siap rangup krup krup krup

Sedap ni, boleh cuba!
Sumber: Puan Diera


VSP PDRM: Isi ‘Borang Balik Kampung’ Untuk Elak Kes Kecurian

“Fuh, seronoklah dapat cuti lama kali ni. Boleh balik kampung lama sikit. Tapi dengar kata jiran-jiran pun pakat nak balik kampung semua. Risau pulak kalau makin sunyi je kawasan ni. Dulu pernah ada kes pecah rumah dekat lorong belakang tu…”
Musim-musim cuti nanti, mesti masing-masing teruja nak balik kampung atau pergi melancong bersama orang tersayang. Walaupun kita dah ambil langkah berjaga-jaga untuk pastikan keselamatan rumah yang ditinggalkan, tentu tersemat sedikit rasa risau juga kan? Lebih-lebih lagi kalau kawasan kejiranan anda pernah diceroboh.

Sebenarnya, kini anda boleh memaklumkan ketiadaan anda terus kepada PDRM melalui aplikasi VSP yang dibangunkan khusus sebagai inisiatif untuk membanteras jenayah.
Jom ketahui serba sedikit tentang aplikasi canggih ini.

5 Perkara Menarik Tentang Aplikasi VSP (Volunteer Smartphone Patrol) Yang Tak Ramai Tahu
1. Apakah Aplikasi VSP
Aplikasi Volunteer Smartphone Patrol atau lebih dikenali sebagai VSP merupakan satu inisiatif Polis Diraja Malaysia (PDRM) dalam mewujudkan kolaborasi dan kerjasama strategik mencegah jenayah bersama masyarakat tempatan sebagai ‘mata’ dan ‘telinga’ pihak polis.
Menurut sumber, VSP ini adalah satu daripada program di bawah National Blue Ocean Strategy (NBOS), di mana PDRM telah dilantik oleh Kerajaan Malaysia sebagai agensi pelaksana program ini manakala Jabatan Pencegahan Jenayah dan Keselamatan Komuniti (JPJKK) pula dilantik sebagai ‘Initiative Owner’.
2. Pihak PDRM Akan Dimaklumkan Secara Terus
Bagi penghuni-penghuni rumah yang ingin pulang ke kampung sempena cuti yang bakal menjelang tiba, anda boleh mengisi borang maklumbalas balik kampung menerusi aplikasi Volunteer Smartphone Patrol (VSP) dengan mudah dan pantas.
Setiap maklumbalas yang diterima oleh sistem itu akan dihubungkan ke semua bilik gerakan polis daerah dan kontinjen.
Foto Kredit: Hafiz Glass Tint
3. Rondaan & Pantauan Akan Dibuat Secara Berkala Ke Rumah Anda
Menerusi maklumat ini, pihak PDRM akan membuat rondaan dan pemantauan secara berkala menerusi elemen penugasan seperti URB dan MPV.
Setiap rumah yang dilawati akan diberi notis lawatan sebagai bukti rumah anda telah dilawati dan di pantau.
4. Boleh Dimuat Turun Dengan Mudah
Aplikasi ini boleh di muat turun melalui Google Playstore dan IOS App Store bagi pengguna IPhone dan anda dikehendaki mendaftar sebagai ahli VSP terlebih dahulu.
Muat turun aplikasi VSP boleh dibuat melalui pautan dibawah:
Apple IOS
https://itunes.apple.com/my/app/volunteer-smartphone-patrol-vsp/id1118234031?mt=8&fbclid=IwAR07xfW0KRLnW2lNQvPfPafNN85HgF8LlGWYXmIMTyHuY5WyzA-rGp8gGlY
Android
https://play.google.com/store/apps/details?id=my.gov.onegovappstore.rv2&fbclid=IwAR0cjRrTtgFJsG6UbA6reIBdyCTi72lnRuTk55kiFKsQWfqiZiI0zE9hzZE

5. Aduan Lain Juga Boleh Dibuat
Selain memaklumkan maklumat balik kampung, kita juga boleh melaporkan atau membuat aduan lain seperti kes ragut, dadah, jenayah, lumba haram, penyeludupan, atau lain-lain maklumat yang memerlukan tindakan polis.
Aplikasi ini juga dilengkapi dengan direktori – iaitu senarai alamat dan nombor telefon serta lokasi ibu pejabat polis kontinjen bagi memudahkan orang ramai mendapat maklumat dan perkhidmatan.
Install Cepat Sebelum Balik Kampung
Wah, lepas ni dah bolehlah balik kampung dengan hati yang lebih tenang. Kawasan kejiranan pun rasa lebih selamat dengan adanya rondaan pihak berkuasa.
Sangat berguna kan? Jadi jom kita install aplikasi VSP ini sebelum balik kampung nanti!
Untuk maklumat lanjut, boleh layari Portal Rasmi Kementerian Dalam Negeri (MOHA).


Cara Buat Lasagna Paling ‘Simple’ Guna Roti Gardenia. Terliur Tengok!

“Teringinnya rasa nak makan lasagna. Nak beli mahal, tapi kalau nak buat sendiri nampak macam susah pula. Ada tak cara buat lasagna yang simple ya? Mengidam betul tekak ni.”
Selain pizza, lasagna adalah sejenis makanan Itali yang cukup terkenal. Ia sebenarnya merupakan pasta yang dipanggang dalam oven dan dilapis-lapis bersama isi-isi lain seperti daging, sayur-sayuran, ayam, seafood dan sebagainya mengikut selera tersendiri.

Rupanya, ada cara buat lasagna yang amat senang menggunakan roti. Resepi ini dikongsikan khas oleh Cikpuan Nurul Ain Abdullah melalui Facebook beliau.
Jom kita ikuti resepi beliau yang telah mendapat lebih 70k shares ini!

Cara Buat Lasagna Paling Mudah Menggunakan Roti
Berikut adalah cara buat lasagna mudah untuk anda cuba di rumah. Simple saja, sesiapa pun mesti boleh buat.

Bahan-bahan
Berikut adalah bahan-bahan yang digunakan:

Roti Gardenia  (dibuang kulit)
Cheese mozarella 1 paket
Tomato puri 1 tin
Daging/ayam cincang Cap Ramly
Sayur campur
Sosej (dipotong kecil)
Lada capsicum
Bawang putih dan bawang besar (dipotong dadu)
Garam
Sos Life

Cara-cara
Ini pula cara membuatnya langkah demi langkah.
1. Sediakan Inti
Langkah pertama, kita sediakan intinya terlebih dahulu. Terpulanglah nak inti ayam, daging, atau seafood. Untuk perkongsian ini, saya gunakan ayam cincang dan sosej sebagai bahan asasnya.
Untuk membuat inti langkah seperti berikut:

Tumis bawang merah dan bawang putih.
Masukkan sayur campur.
Campurkan ayam cincang dan sosej.
Masukkan tomato puri.
Perasakan dengan garam. Masak hingga kering. Asingkan.

2. Salut Roti Dengan Telur
Bila intinya dah sedia, kita boleh mulakan proses melapis-lapiskan roti.
Sebelum itu, pecahkah telur dan pukul hingga hancur. Lepas itu, ambil roti yang telah dibuang kulit dan salutkan dengan telur yang telah dipukul. Susunkan dalam loyang pembakar.

3. Lapiskan Dengan Inti
Seterusnya, lapiskan dengan inti yang dimasak tadi. Padat-padatkan dan ratakan macam dalam gambar ini.

4. Taburkan Cheese & Sos Cili
Kemudian, taburkan cheese sebanyak mana yang anda suka. Siapa suka banyak, boleh lebihkan. Ini cheese yang saya gunakan. Nak guna jenama lain pun boleh.

Saya tambahkan juga sedikit sos cili Life.

5. Ulang Hingga 3 Lapisan
Ulang langkah 2-4 sebanyak 2 kali lagi. Saya buat 3 lapisan – lapisan bawah, tengah, dan atas.

6. Bakar Dalam Oven
Akhir sekali, bakar dalam oven dengan suhu 160 darjah selama 40 minit.
Biar luarannya garing sedikit, baru sedap!

Inilah Hasilnya!
Bila dah masak, inilah hasilnya. Memang menjilat jari!

Ini pula slice yang telah dipotong.

Wah, terliur kan? Mudah sangat membuatnya.
Selamat mencuba.

*Resepi asal dan cara buat lasagna ini dikongsikan oleh CikPuan Nurul Ain Abdullah dengan kebenaran beliau. Untuk lebih banyak perkongsian, follow Facebook beliau di SINI.


25 Tahun Pengalaman, Lelaki Ini Kongsi Cara Bekukan Makanan Macam Dalam Kapal Terbang

Nampaknya sudah ramai dalam kalangan kita yang sudah memulakan perjalanan merentas negeri sama ada untuk balik kampung atau melancong. Namun, bagi anda yang ingin jimat dan membawa keluarga yang besar, pasti akan masak dulu juadah dan singgah makan di kawasan rehat sahaja bukan? Sudah pasti anda ingin juadah yang dimasak lebih tahan lama terutama juga buat anda yang selalu pergi camping, macam mana nak buat? Ini perkongsian cara bekukan makanan macam dalam kapal terbang yang anda boleh cuba. Memang tahan!
Baca juga: 6 Harga Promo Tiket Masuk Ke Tempat Menarik, Kena Booking Cepat!

CARA AIRLINES BEKUKAN MAKANAN DALAM KAPAL TERBANG, TIPS UNTUK CAMPING JUGA

As salam semua… Banyak kat sini saya baca tentang cara-cara nak bekukan makanan. Saya kongsikan pengalaman saya selama 25 tahun dalam airlines. Cara bagaimana airlines menjaga tahap makanan supaya tahan hingga bebelas jam dalam kapal. Contoh seperti satay. Kul-london-kul kita jaga bekukan satay hingga penumpang makan pun rasa macam baru bakar je keluar panas-panas fresh.

CARA-CARANYA

Kita boleh masak makanan apa saja. Masak siap-siap di rumah. Ayam masak merah ke, kari ke, daging rendang ke apa saja. Biarkan sejuk sedikit suam-suam, masukkan dalam plastik macam kat kedai tu. Ikat ketat-ketat. Masukkan dalam freezer bekukan. Semalaman.
Beli dry ice mcm dalam gambar saya bagi tu. Dry ice ni kena rendam dalam air 5 min. Lap kemudian masukkan dalam freezer tempat beku. Bekukan semalaman. Esoknya nak pergi camping keluarkan lauk-lauk yang dah dibekukan tu juga dry ice sekali. Masukkan lauk-lauk dalam cooler bag. Selang selikan dry ice juga lauk, lauk ni kita plan la hari pertama nak makan lauk apa?
Berapa jenis lauk, jadi mana lauk nak makan dulu letak atas sekali, yang kemudian-kemudian kat bawah. Permukaan atas sekali letak balik dry ice. Selang seli. Sebab kita nak ratakan kesejukkannya. Insyaallah makanan akan sentiasa beku. Lagi banyak dry ice lagi bagus.

Saya buat macam ni dulu masa terbang ke Buenos Aires Argentina. Tahan selama 16 hari. Cumanya bila singgah di Afrika Selatan Cape Town, saya keluarkan makanan bekukan dalam peti sejuk di hotel. Nak terbang semula ke Argentina saya masukkan balik dry ice yang baru buat macam yang sama susun.
Kadang lauk tak habis pun sampai balik ke KL makanan elok tak basi dan beku. Insyaallah kalau setakat 3 hari camping takde masalah. Sama je macam ayam perap daging perap nak barbecue tu, masukkan dalam plastik yang boleh seal tu susun dengan dry ice. Insyaallah ok.
Cuma yang goreng-goreng tu elok lah masak kat khemah. Ikan atau ayam goreng. Nak mcam kfc beli jer ayam goreng bertepung tu kat lotus. Sedap! Masukkan sekali dalam cooler bag tu. Anak-anak pun suka makan. Sayur sayuran saya tak galakkan sebab nanti kena dry ice dia layu. Kuat tau dry ice ni. Berasap-asap sejuk dia. Kalau pegang lelama boleh melecur jari. Pakai gloove. 30 sec pegang pun rasa kebas jari.
Macam tu jugalah kami buat bekukan satay dalam kapal letak dalam cooler beg. Kuah pun sama. Ketuk pakai hammer tak pecah kuah tu keras. Simpan dalam foil. Penumpang nak makan panaskan jer. So inilah perkongsian pengalaman saya. Saya pun baru lagi dalam bidang camping ni. Pelbagai cara orang buat nak jaga kualiti makanan supaya tak basi atau berbau. Ikut keselesaan masing-masing. Malah dry ice ni jangan buang. Sebab dia recycle boleh guna balik. Airlines pun tak buang. Kami simpan balik. So jimat kos. Bila dry ice tu tak beku dia kempis balik. So rendam balik dalam air buat mcm kita guna mula-mula. Dia gelembung balik. Tahap beku dia minus dry ice ni. Bukan 0 darjah. Lagi sejuk.

Kalau nak masak lauk-lauk semula boleh didihkan air, tutup api, rendam lauk yang diikat dalam plastik tu dalam air panas tu beberapa minit. Kalau daging barbecue pun sama rendam sekejap yang dalam plastik kita letak tu. Make sure plastik tak masuk air ikat getah betul. Pakai plastik orang niaga lauk tu. Ni tak bocor. Dia akan hilang beku pelahan. Saya dulu kami buka air paip sink di hotel sebab ada yg panas tu kan. So kita rendam dalam sink hotel. Dah cair terus masuk dalam cooker kita panaskan. So yg dalam-dalam tu insyaallah hilang beku dia. Daging barbecue pun buat mcm ni rendam dulu. Bukan terus keluarkan dan masak. Memang nanti luar masak dlm tak.
Sekiranya kekurangan saya mohon maaf. Sekadar berkongsi saja. Dry ice murah la sangat. Hehe.. Kat shopee jer saya beli dengan cooler bag. Maaf saya bukan penjual. Tambahan info:- Since ramai sangat komen saya tambah sikit ya. Ais dengan dry ais ni beza. Dry ice tahap beku dia ikan tu ketuk dengan hammer pun dok macam tu jer. Dia punya beku memang kaw kaw. So walaupun dry ice tu habis cair jangan risau dia tahan lama. Kalau ais dia sejuk jer ikan atau seafood tu. Letak kat luar sekejap jer boleh masak. Sebab dalam tak beku. Tapi dry ice ni dia beku sampai dalam. So kalau letak kat luar, sampai esok pagi pun sejuk lagi. Sebab tu saya kata tahan lama. So biar je dalam cooler bag tu atau tong ais putih gabus tu. Ok. 3 hari 2 malam takde masalah pun. Insyaallah.
Ice cooler (tahan 3-4jam sahaja) yg ni: https://shp.ee/t4wszpj
Member Hj Md Sirat : https://www.facebook.com/113564306677093/posts/199160434784146/ (sahabat kita ni ada jual dryice) Yang ni original dry ice tahan lama rekemen yg ni.
Cooler bag: https://shp.ee/8tbq4mj
Link saya letak siap-siap. Sebab nanti ada dok tanya-tanya kan. Dry ice tu boleh gunting-gunting ikut la nak besar mana. Jangan gunting tempat salah nanti bocor. Semoga memberi manfaat. Ilmu tak seberapa ni.
Sumber: Asri Ahmad